title: Smernica Rady z 21. decembra 1988 o aproximácii zákonov, iných právnych predpisov a správnych opatrení členských štátov vzťahujúcich sa na stavebné výrobky

text:
Dôležité právne oznámenie

|

31989L0106

Úradný vestník L 040 , 11/02/1989 S. 0012 - 0026 Fínske špeciálne vydanie: Kapitola 13 Zväzok 17 S. 0185  Švédske špeciálne vydanie: Kapitola 13 Zväzok 17 S. 0185

		Smernica Radyz 21. decembra 1988o aproximácii zákonov, iných právnych predpisov a správnych opatrení členských štátov vzťahujúcich sa na stavebné výrobky(89/106/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, a najmä na jej článok 100a,so zreteľom na návrh Komisie [1],v spolupráci s Európskym parlamentom [2],so zreteľom na stanovisko Hospodárskeho a sociálneho výboru [3],keďže členské štáty zodpovedajú za to, aby stavby a diela stavebného inžinierstva na ich území boli navrhované a vyhotovené spôsobom, ktorý neohrozuje bezpečnosť osôb, domácich zvierat a majetku pri súčasnom rešpektovaní ďalších podstatných požiadaviek v záujme všeobecného prospechu;keďže členské štáty majú predpisy vrátane príslušných požiadaviek, ktoré sa vzťahujú nielen na bezpečnosť stavieb, ale aj na zdravie, trvanlivosť, energetickú úsporu, ochranu životného prostredia, hospodárske aspekty a ďalšie aspekty dôležité pre verejný záujem;keďže tieto požiadavky, ktoré sú často predmetom vnútroštátnych ustanovení zákonov, iných právnych predpisov a správnych opatrení, majú priamy vplyv na prirodzenú povahu stavebných výrobkov a premietajú sa do vnútroštátnych materiálových noriem, technických schválení a ďalších technických špecifikácií a opatrení, ktoré svojou nerovnosťou prekážajú obchodu v rámci spoločenstva;keďže Biela kniha schválená Európskou radou v júni 1985 v paragrafe 71 o dobudovaní vnútorného trhu stanovuje, že v rámci všeobecnej politiky sa bude podstatný dôraz klásť na určité sektory vrátane stavebníctva; keďže odstránenie technických stavebných bariér do takej miery, že nemôžu byť odstránené vzájomným uznaním rovnocennosti medzi všetkými členskými štátmi, sleduje nové priblíženie stanovené v rozhodnutí Rady zo 7. mája 1985 [4], ktoré žiada definíciu podstatných požiadaviek bezpečnosti a iné aspekty dôležité pre verejný záujem bez zníženia existujúcich oprávnených úrovní ochrany v členských štátoch;keďže podstatné požiadavky stanovujú všeobecné, ako aj špecifické kritériá, ktorým musia stavebné diela vyhovovať; keďže tieto sa majú chápať tak, že stanovujú, aby zmienené diela pri dodržaní primeraného stupňa spoľahlivosti boli v zhode s jedným, niekoľkými alebo všetkými týmito požiadavkami, pokiaľ je tak určené v nariadeniach;keďže ako základ pre harmonizované normy alebo ďalšie technické špecifikácie na európskej úrovni a na vystavenie alebo udelenie európskeho technického schválenia budú ustanovené vysvetľujúce doklady, aby sa tak určili konkrétne formy podstatných požiadaviek na technickej úrovni;keďže tieto podstatné požiadavky sú základom prípravy noriem pre stavebné výrobky harmonizovaných na európskej úrovni; keďže s cieľom dosiahnuť maximálne možný prospech na jednotnom vnútornom trhu, poskytnúť prístup k tomuto obchodu čo najväčšiemu počtu výrobcov, aby sa tak zabezpečil maximálny stupeň priehľadnosti v obchodovaní a vytvorili podmienky pre harmonizovaný systém všeobecných pravidiel v stavebnom priemysle, sa harmonizované normy ustanovujú do takej miery a tak rýchlo, ako je to len možné; keďže tieto normy predkladajú súkromné orgány a musia zostať nezáväznými textami; keďže na tento cieľ sa inštitúcie ako Európsky výbor pre normalizáciu (CEN) a Európsky výbor pre elektrotechnickú normalizáciu (Cenelec) uznávajú ako orgány zodpovedné za prijímanie harmonizovaných noriem v zhode so všeobecnými smernicami pre spoluprácu medzi Komisiou a týmito dvoma orgánmi, podpísanými 13. novembra 1984; keďže harmonizovaná norma je v zmysle tejto smernice technickou špecifikáciou (európskou normou alebo harmonizovaným dokumentom) prijatou jedným alebo obidvoma orgánmi na základe mandátu Komisie a v zhode s opatreniami Smernice Rady 83/189/EHS z 28. marca 1983 určujúcej postup zabezpečovania informácií v oblasti technických noriem a opatrení [5];keďže zvláštna povaha stavebných výrobkov vyžaduje presné formulovanie týchto harmonizovaných noriem; keďže je preto nevyhnutné predložiť vysvetľujúce doklady, aby sa stanovilo prepojenie medzi nariadeniami pre normy a podstatnými požiadavkami; keďže harmonizované normy vyjadrené na najvyššiu mieru v termínoch definujúcich výrobok berú do úvahy tieto vysvetľujúce doklady, ktoré sa budú predkladať v spolupráci s členskými štátmi;keďže je cieľom, aby sa v budúcnosti plnili úrovne kvality a požiadaviek na výrobky v členských štátoch, budú vo vysvetľujúcich dokladoch a v harmonizovaných technických špecifikáciách zadelené do tried, aby sa tak vzali do úvahy rozdielne úrovne podstatných požiadaviek na určité diela a rozdielne podmienky, ktoré prevládajú v členských štátoch;keďže harmonizované normy obsahujú klasifikácie, ktoré umožnia stavebným výrobkom spĺňajúcim podstatné požiadavky a oprávnene vyrábaným a používaným v zhode s technickými tradíciami, ktorých pokračovanie je zaručené miestnou klimatológiou a ďalšími podmienkami, aby boli uvedené na trh;keďže sa predpokladá, že výrobok je spôsobilý na používanie, ak je v zhode s harmonizovanou normou a európskym technickým schválením alebo neharmonizovanou technickou špecifikáciou uznanou na úrovni spoločenstva; keďže v prípadoch, keď dané výrobky majú vzhľadom na podstatné požiadavky malú dôležitosť, a keď sa odchyľujú od existujúcich technických špecifikácií a ďalších podmienok používania, ich spôsobilosť na toto používanie môže byť certifikovaná s odvolaním na schválený orgán;keďže výrobky takým spôsobom uznané za spôsobilé na použitie sú ľahko rozpoznateľné podľa značky ES; keďže sa im musí umožniť voľný pohyb a voľné používanie na určený účel v celom spoločenstve;keďže v prípade výrobkov, pri ktorých v primeranom čase nemôžu byť zostavené európske normy alebo to nemožno očakávať, alebo pri výrobkoch, ktoré sa podstatne odlišujú od normy, môže byť ich spôsobilosť na používanie certifikovaná s odvolaním sa na európske technické schválenia na základe spoločných smerníc; keďže spoločné smernice pre udelenie európskych technických schválení budú prijaté na báze vysvetľujúcich dokladov;keďže v prípade chýbajúcich harmonizovaných noriem a európskych technických schválení môžu byť národné alebo iné neharmonizované technické špecifikácie uznané ako zabezpečujúce vhodné podklady, z ktorých vyplýva predpoklad, že podstatné požiadavky sú splnené;keďže je nevyhnutné zabezpečiť zhodu výrobkov s harmonizovanými normami a s neharmonizovanými technickými špecifikáciami, ktoré sú uznané na európskej úrovni, v zmysle postupov kontroly výroby výrobcami a kontrolórmi, hodnotením a certifikáciou nezávislými kvalifikovanými tretími stranami alebo samotným výrobcom;keďže sa môže povoliť zvláštne konanie ako preklenujúce opatrenie pre výrobky, pre ktoré nie sú normy ani technické schválenia na európskej úrovni; keďže toto konanie by umožňovalo uznanie výsledkov testov uskutočnených v inom členskom štáte podľa technických požiadaviek členského štátu určenia;keďže by sa mal ustanoviť Stály výbor pre stavebníctvo, pozostávajúci z odborníkov určených členskými štátmi, ktorý by na požiadanie spolupracoval s Komisiou v otázkach týkajúcich sa praktického použitia tejto smernice;keďže zodpovednosť členských štátov na ich území za bezpečnosť, zdravie a ďalšie záležitosti obsiahnuté v podstatných požiadavkách by mala byť uznaná v ochrannej doložke obsahujúcej vhodné opatrenia ochranného rázu,PRIJALA TÚTO SMERNICU:KAPITOLA IOblasť pôsobnosti – Vymedzenie pojmov – Požiadavky – Technické špecifikácie – Voľný pohyb tovarovČlánok 11. Táto smernica platí pre stavebné výrobky, a to v tej miere, v akej sa na ne vzťahujú podstatné požiadavky na stavebné diela podľa článku 3 ods. 1.2. Z hľadiska účelu tejto smernice sa "stavebným výrobkom" rozumie každý výrobok, ktorý sa vyrába na trvalé zabudovanie v stavbách, ktoré zahŕňajú budovy, ako aj diela stavebného inžinierstva."Stavebné výrobky" sa v ďalšom texte nazývajú "výrobky"; stavby, ktoré zahŕňajú budovy, ako aj diela stavebného inžinierstva, sa v ďalšom texte nazývajú "stavby".Článok 21. Členské štáty prijmú všetky nevyhnutné predpisy, aby sa zabezpečilo, že výrobky podľa článku 1, s použitím ktorých sa uvažuje pri stavbách, môžu byť uvedené na trh iba vtedy, ak sú spôsobilé na toto uvažované použitie, iným spôsobom povedané, ak majú také charakteristiky, že stavby, do ktorých sa majú zabudovať, namontovať, použiť alebo inštalovať, môžu, ak sú riadne navrhnuté a vyhotovené, uspokojiť podstatné požiadavky podľa článku 3, pokiaľ sú tieto stavby predmetom nariadení obsahujúcich takéto požiadavky.2. Keď sú výrobky predmetom ďalších smerníc spoločenstva vzhľadom na ostatné aspekty, označenie o zhode ES podľa článku 4 ods. 2, ďalej len "značka ES", v daných prípadoch udáva, že sú dodržané aj požiadavky týchto ďalších smerníc.3. Ak sa niektorá smernica v budúcom období bude týkať najmä ďalších aspektov a iba v menšej miere podstatných požiadaviek tejto smernice, potom táto nasledujúca smernica bude obsahovať opatrenia zabezpečujúce, aby súčasne zohľadňovala aj požiadavky tejto smernice.4. Táto smernica nemá vplyv na právo členských štátov, aby pri súčasnom dodržaní ustanovení zmluvy predpísali požiadavky, ktoré považujú za nevyhnutné na zabezpečenie ochrany pracovníkov pri používaní výrobkov, pokiaľ to nebude mať za následok takú zmenu výrobkov, ktorá je v rozpore s ustanoveniami tejto smernice.Článok 31. Podstatné požiadavky použiteľné na stavby, ktoré môžu ovplyvňovať technické charakteristiky výrobku, sa uvádzajú podľa vzoru v prílohe I. Môže sa použiť jedna, niekoľko alebo všetky tieto požiadavky; majú sa splniť v ekonomicky primeranej dobe životnosti.2. Aby sa vzali do úvahy možné rozdiely v geografických alebo klimatických podmienkach, alebo v spôsoboch života, ako aj v rozdielnych úrovniach ochrany, ktoré môžu prevládať podľa národnej, regionálnej alebo miestnej úrovne, všetky podstatné požiadavky môžu byť podnetom k ustanoveniu tried v dokumentoch podľa odseku 3 a technických špecifikácií podľa článku 4 pri požiadavkách, ktoré sa majú rešpektovať.3. Podstatné požiadavky budú konkrétnou formou špecifikované v dokumentoch (vysvetľujúcich dokumentoch), ktorými sa vytvoria nevyhnutné prepojenia medzi podstatnými požiadavkami uvedenými v odseku 1 a normalizačnými povereniami, povereniami na smernice pre európske technické schválenia alebo uznania iných technických špecifikácií v zmysle článkov 4 a 5.Článok 41. Na ciele tejto smernice sa normy a technické schválenia v ďalšom texte označujú ako "technické špecifikácie".Na účely tejto smernice sú harmonizované normy technickými špecifikáciami prijatými CEN, Cenelec alebo obidvoma týmito orgánmi podľa mandátov vydaných Komisiou v zhode so smernicou 83/189/EHS na základe stanoviska vystaveného výborom podľa článku 19 a v zhode so všeobecnými opatreniami, ktoré sa týkajú kooperácie medzi Komisiou a týmito dvoma orgánmi, podpísanej 13. novembra 1984.2. Predpokladá sa, že výrobky sú spôsobilé na uvažované použitie, ak pri ich použití v stavbách a za predpokladu, že stavby sú riadne navrhnuté a vyhotovené, zabezpečia splnenie podstatných požiadaviek podľa článku 3, a ak tieto výrobky nesú značku ES. Značka ES udáva, že dodržiavajú:a) príslušné národné normy, transponujú harmonizované normy, ku ktorým boli referencie uverejnené v Úradnom vestníku Európskych spoločenstiev. Členské štáty uverejňujú referencie k týmto národným normám;b) európske technické schválenie doručené podľa postupu v kapitole III, aleboc) národné technické špecifikácie podľa odseku 3, a to v takej miere, v akej pre ne neexistujú harmonizované normy; zoznam týchto národných noriem sa predkladá podľa postupu v článku 5 ods. 2.3. Členské štáty oznámia Komisii texty svojich národných technických špecifikácií, ktoré pokladajú za súhlasné s podstatnými požiadavkami podľa článku 3. Komisia doručí tieto národné technické špecifikácie ostatným členským štátom. V zhode s postupom uvedeným v článku 5 ods. 2 upovedomí členské štáty o tých národných technických špecifikáciách, s prihliadnutím na ktoré je predpoklad zhody s podstatnými požiadavkami podľa článku 3.Tento postup iniciuje a riadi Komisia v spolupráci s výborom podľa článku 19.Členské štáty uverejnia referencie o týchto technických špecifikáciách. Komisia ich tiež uverejní v Úradnom vestníku Európskych spoločenstiev.4. Ak výrobca alebo jeho sprostredkovateľ ustanovený v rámci spoločenstva nepoužil alebo iba čiastočne použil existujúce technické špecifikácie podľa odseku 2, na základe ktorých výrobok podľa kritérií uvedených v článku 13 ods. 4 podlieha konaniu na vyhlásenie zhody, definovanému v prílohe III ods. 2 bode ii), druhá a tretia možnosť, použijú sa zodpovedajúce ustanovenia podľa článku 13 ods. 4 a prílohy III a takéto odporučenie výrobku na používanie bude v zmysle článku 2 ods. 1 potvrdené v zhode s postupom uvedeným v prílohe III ods. 2 bode ii), druhá možnosť.5. Komisia v spolupráci s výborom podľa článku 19 pravidelne vypracúva, riadi a reviduje zoznam výrobkov, ktoré nemajú podstatnú úlohu vo vzťahu k zdraviu a bezpečnosti a vzhľadom na ktoré vyhlásenie o zhode s "vplyvom technológie, ktorý výrobca pripúšťa" umožní takýmto výrobkom uvedenie na trh.6. Značka ES potvrdzuje, že výrobky uspokojujú požiadavky podľa odsekov 2 a 4 tohto článku. To pre výrobcu alebo jeho sprostredkovateľa ustanoveného v rámci spoločenstva znamená prevziať zodpovednosť za pripojenie značky ES na samotný výrobok, na štítok, ktorý je k nemu pripevnený, na jeho obal alebo na sprievodné doklady.Model značky ES a podmienok jej používania je uvedený v prílohe III.Výrobky uvedené v odseku 5 nesú značku ES.Článok 51. Ak členský štát a Komisia dospejú k stanovisku, že harmonizované normy alebo európske technické schválenia podľa článku 4 ods. 2 písm. a) a b) alebo mandátov podľa kapitoly II nevyhovujú opatreniam článkov 2 a 3, tento členský štát alebo Komisia o tom na základe článku 19 upovedomia výbor a uvedú svoj dôvod.Pri znalosti stanoviska výboru a po porade s týmto výborom zriadeným na základe smernice 83/189/EHS, pokiaľ sa to týka harmonizovaných noriem, Komisia informuje členské štáty, ak by vzťahujúce sa normy alebo schválenia mali byť podľa článku 7 ods. 3 vylúčené z uverejňovania.2. Po obdržaní oznámenia podľa článku 4 ods. 3 Komisia sa na základe článku 19 poradí s výborom. Na základe znalosti stanoviska výboru Komisia upovedomí členské štáty, či pri danej technickej špecifikácii zostávajú v platnosti výhody z predpokladu zhody, a ak je to tak, uverejní k tomu odporúčanie v Úradnom vestníku Európskych spoločenstiev.Ak Komisia alebo členský štát usúdia, že technická špecifikácia naďalej nespĺňa podmienky nevyhnutné na predpoklad zhody s opatreniami článkov 2 a 3, Komisia na základe článku 19 prerokuje túto záležitosť s výborom. Na základe znalosti stanoviska uvedeného výboru Komisia upovedomí členský štát, či v prípade danej národnej technickej špecifikácie zostáva v platnosti výhoda z predpokladu zhody, a ak nie, či odporúčanie k tejto záležitosti musí byť na základe článku 4 ods. 3 zrušené.Článok 61. Členský štát neprekáža na svojom území voľnému pohybu tovarov, ich uvádzaniu na trh alebo do prevádzky, ak spĺňajú opatrenia tejto smernice.Členské štáty zabezpečia, že používaniu týchto výrobkov na určené ciele by sa nemalo brániť pravidlami ani podmienkami verejných alebo súkromných inštitúcií činných v oblasti verejného ručenia alebo konaním verejných orgánov s monopolným postavením.2. Členské štáty však umožnia výrobkom, na ktoré sa nevzťahuje článok 4 ods. 2, aby boli na ich území uvedené na trh, ak spĺňajú vnútroštátne právne predpisy zhodné so zmluvou, pokiaľ európske technické špecifikácie podľa kapitoly II a III nestanovujú iné. Komisia a výbor podľa článku 19 pravidelne sledujú a robia prehľad vývoja európskych technických špecifikácií.3. Ak sa relevantné európske technické špecifikácie, a to buď samotné, alebo na základe vysvetľujúcich dokumentov podľa článku 3 ods. 3, odlišujú medzi rôznymi triedami, ktoré predstavujú rozdielne hladiny kvality, členské štáty môžu stanoviť úroveň kvality, aká sa má dodržiavať na ich území iba v rámci klasifikácií prijatých na úrovni Komisie a iba tých, ktoré sa vzťahujú na používanie všetkých alebo niektorých tried, alebo jednej triedy.KAPITOLA IIHarmonizované normyČlánok 71. S cieľom zabezpečiť kvalitu harmonizovaných noriem pre výrobky sa tieto normy ustanovujú európskymi normalizačnými organizáciami na báze mandátov vydaných Komisiou v zhode s postupom uvedeným v smernici 83/189/EHS a po porade s výborom podľa článku 19, v zhode so všeobecnými ustanoveniami o spolupráci medzi Komisiou a týmito dvoma orgánmi, ktoré boli podpísané 13. novembra 1984.2. Výsledné normy sa uplatnia do takej miery, aká je prakticky možná v termínoch kvality výrobku s odvolaním sa na vysvetľujúce doklady.3. Po stanovení noriem Európskou normalizačnou organizáciou ich Komisia uverejní v sérii C Úradného vestníka Európskych spoločenstiev.KAPITOLA IIIEurópske technické schválenieČlánok 81. Európske technické schválenie je súhlasné technické ohodnotenie spôsobilosti používania výrobku na určené ciele založené na splnení podstatných požiadaviek pre stavby, na ktoré sa výrobok používa.2. Európske technické schválenie môže byť udelené:a) výrobkom, na ktoré nie je ani harmonizovaná norma, ani uznaná národná norma, ani mandát na harmonizovanú normu a pri ktorých Komisia po prerokovaní s výborom podľa článku 19 uzná, že norma nemohla alebo ešte nemohla byť vypracovaná, ab) výrobkom, ktoré sa podstatne odlišujú od harmonizovaných alebo uznaných národných noriem.Dokonca v prípade, keď už je mandát na harmonizovanú normu udelený, opatrenia podľa a) nevylučujú udelenie európskeho technického schválenia pre výrobky, pri ktorých existujú pre takéto schválenie inštrukcie. Tento postup platí, kým v členskom štáte nenadobudne účinnosť harmonizovaná norma.3. V špeciálnych prípadoch môže Komisia ako výnimku z odseku 2 písm. a) oprávniť vydanie európskeho technického schválenia po porade s výborom podľa článku 19 pri výrobkoch, na ktoré je mandát na harmonizovanú normu alebo pri ktorých Komisia už rozhodla, že harmonizovaná norma môže byť vypracovaná. Oprávnenie môže platiť v pevne stanovenom období.4. Európske technické schválenie sa vo všeobecnosti vydáva na päťročné obdobie. Toto obdobie môže byť predĺžené.Článok 91. Európske technické schválenie výrobku môže byť založené na skúškach, testoch a hodnoteniach na základe vysvetľujúcich dokumentov podľa článku 3 ods. 3 a na inštrukciách podľa článku 11 pre tento výrobok alebo zodpovedajúce skupiny výrobkov.2. Ak inštrukcie podľa článku 11 neexistujú alebo ešte neexistujú, európske technické schválenie môže byť vydané s odporúčaním na zodpovedajúce podstatné požiadavky a vysvetľujúce dokumenty, keď ohodnotenie výrobku je prijaté schválenými orgánmi, spoločne činnými v organizácii podľa prílohy II. Ak schválené orgány nemôžu súhlasiť, záležitosť sa oznámi výboru podľa článku 19.3. Európske technické schválenie výrobku vydáva členský štát v zhode s postupom uvedeným v prílohe II na žiadosť výrobcu alebo jeho sprostredkovateľa ustanoveného v rámci spoločenstva.Článok 101. Každý členský štát oboznámi ostatné členské štáty a Komisiu s menami a adresami orgánov, ktoré oprávnil na vydávanie európskych technických schválení.2. Schválené orgány musia uspokojovať požiadavky tejto smernice, a najmä musia byť schopné:- určovať spôsobilosť nových výrobkov na používanie na základe vedeckých a praktických vedomostí,- prijímať rozhodnutia v súvislosti so záujmami vzťahujúcimi sa na výrobcov a ich sprostredkovateľov a- pri vyrovnanom ohodnotení kriticky porovnávať príspevky všetkých zainteresovaných strán.3. Zoznam schválených orgánov, ktoré sú oprávnené vydávať európske technické schválenia, ako aj zmeny a doplnky k tomuto zoznamu, sa uverejní v sérii C Úradného vestníka Európskych spoločenstiev.Článok 111. Komisia po porade s výborom podľa článku 19 vydá mandáty pre ustanovenie inštrukcií na európske technické schválenie výrobku alebo skupiny výrobkov organizácii schvaľovacích orgánov, ustanovenej členskými štátmi.2. Inštrukcie pre európske technické schválenie výrobku alebo skupiny výrobkov obsahujú najmä:a) zoznam zodpovedajúcich vysvetľujúcich dokladov podľa článku 3 ods. 3;b) špecifické požiadavky na výrobky v zmysle podstatných požiadaviek podľa článku 3 ods. 1;c) postupy testovania;d) metódy ohodnocovania a posudzovania výsledkov testov;e) inšpekčné postupy a hodnotenia zhody, ktoré musia zodpovedať článkom 13, 14 a 15;f) dobu platnosti európskeho technického schválenia.3. Členské štáty po prerokovaní s výborom podľa článku 19 uverejnia inštrukcie pre európske technické schválenie v ich úradnom jazyku alebo jazykoch.KAPITOLA IVVysvetľujúce dokumentyČlánok 121. Komisia po prerokovaní s výborom podľa článku 19 dá inštrukciu technickým výborom, v ktorých sú dané členské štáty zúčastnené, predložiť vysvetľujúce dokumenty podľa článku 3 ods. 3.2. Vysvetľujúce dokumenty:a) poskytujú konkrétnu formu podstatných požiadaviek uvedených v článku 3 a v prílohe I harmonizáciou terminológie a technických základní a označením tried alebo hladín pri každej požiadavke, ak je to nevyhnutné a ak to úroveň vedeckých a technických vedomostí umožňuje;b) označujú metódy korelácie týchto tried alebo hladín danej požiadavky s technickými špecifikáciami podľa článku 4, napríklad metódami výpočtu a skúšok, technickými pravidlami projektovaného návrhu atď.;c) slúžia ako odporúčanie pre ustanovenie harmonizovaných noriem a inštrukcií pre európske technické schválenie a pre uznanie národných technických špecifikácií v zhode s článkom 4 ods. 3.3. Po vyžiadaní posudku výboru podľa článku 19 Komisia uverejní vysvetľujúce dokumenty v sérii C Úradného vestníka Európskych spoločenstiev.KAPITOLA VOsvedčenie o zhodeČlánok 131. Výrobca alebo jeho sprostredkovateľ ustanovený v spoločenstve je zodpovedný za osvedčenie, že výrobky sú v zhode s požiadavkami technických špecifikácií v zmysle článku 4.2. Výrobky, ktoré sú predmetom osvedčenia zhody, majú v zmysle článku 4 výhodu vyplývajúcu z predpokladu zhody s technickými špecifikáciami. Zhoda sa overuje testmi alebo inými dôkaznými postupmi na základe technických špecifikácií v zhode s prílohou III.3. Osvedčenie zhody výrobku je závislé od:a) výrobcu, ktorý má systém podnikovej kontroly výroby, aby zabezpečil, že výroba sa zhoduje so zodpovedajúcimi technickými špecifikáciami, alebob) v prípade jednotlivých výrobkov, ktoré sú označené v zodpovedajúcich technických špecifikáciách, sa navyše k podnikovému systému kontroly výroby stáva schválený certifikačný orgán súčasťou hodnotenia a dohľadu nad kontrolou výroby a výrobku samotného.4. Výber postupu v zmysle odseku 3 pre daný výrobok alebo skupinu výrobkov špecifikuje Komisia po prerokovaní s výborom, ako sa uvádza v článku 19, a to podľa:a) dôležitosti časti, ktorú zastáva výrobok vzhľadom na podstatné požiadavky, a to najmä na požiadavky vzťahujúce sa na zdravie a bezpečnosť;b) prirodzenej povahy výrobku;c) účinku variability charakteristík výrobku na jeho prevádzkovateľnosť;d) náchylnosť na závady pri výrobe tohto výrobku;v zhode s podrobnosťami uvedenými v prílohe III.V každom prípade sa vyberá najmenej náročný postup zlučiteľný s bezpečnosťou.Takto definovaný postup sa označí v mandátoch a technických špecifikáciách alebo súvzťažných publikáciách.5. V prípade jednotlivej (nesériovej) výroby postačí vyhlásenie o zhode podľa prílohy III ods. 2 bodu ii), tretia možnosť, pokiaľ technické špecifikácie výrobkov, ktoré majú výnimočne významný vplyv na zdravie a bezpečnosť, nestanovujú iné.Článok 141. V súlade s prílohou III opísané postupy povedú:a) v prípade článku 13 ods. 3 písm. a) k vypracovaniu vyhlásenia o zhode výrobku jeho výrobcom alebo jeho sprostredkovateľom ustanoveným v spoločenstve, alebob) v prípade článku 13 ods. 3 písm. b) k vydaniu vyhlásenia o zhode systému výrobnej kontroly a dohľadu alebo výrobku samotného schváleným orgánom.Podrobné pravidlá zavedenia postupov na osvedčenie zhody sú uvedené v prílohe III.2. Výrobcovo vyhlásenie o zhode alebo certifikát o zhode oprávňuje výrobcu alebo jeho sprostredkovateľa ustanoveného v rámci spoločenstva pripojiť zodpovedajúcu značku ES na samotný výrobok, k nemu pripevnený štítok, obal alebo na sprievodné obchodné doklady. Model značky ES a pravidiel jej používania s prihliadnutím na každý postup osvedčenia zhody je uvedený v prílohe III.Článok 151. Členské štáty zabezpečia správne používanie značky ES.2. Ak sa zistí, že značka ES bola pripevnená na výrobok, ktorý nespĺňa alebo naďalej nespĺňa túto smernicu, členský štát, v ktorom bola zhoda osvedčená, v prípade nevyhnutnosti zabezpečí zákaz používania značky ES a vylúčenie nepredaných výrobkov alebo odstránenie značky, pokým sa tento výrobok opäť nedostane do zhody.Zúčastnený členský štát bezodkladne informuje ostatné členské štáty a Komisiu, pričom poskytne všetky kvalitatívne a kvantitatívne detaily nevyhnutné na identifikáciu výrobku, ktorý nie je v zhode.3. Členské štáty zabezpečia, že pripevnenie takých značiek na výrobky alebo ich obaly, ktoré pravdepodobne povedú k zámene so značkou ES, je zakázané.KAPITOLA VIZvláštne postupyČlánok 161. Ak chýbajú technické špecifikácie, ako je definované v článku 4, v prípade všetkých predmetných výrobkov, členský štát určenia na základe jednotlivých žiadostí uzná zhodu výrobku s platnými vnútroštátnymi právnymi predpismi, ak majú uspokojivé testy a inšpekcie uskutočnené schváleným orgánom v členskom štáte výroby podľa metód platných v danom členskom štáte určenia alebo týmto členským štátom uznaných za rovnocenné.2. Členský štát výroby informuje členský štát určenia, v zhode s ktorými opatreniami sa majú uskutočniť testy a inšpekcie tým orgánom, ktorý uvažujú na tento cieľ schváliť. Členský štát určenia a vyrábajúci členský štát si navzájom poskytnú všetky nevyhnutné informácie. Na ukončenie tejto výmeny informácií členský štát výroby schváli takto určený orgán. Ak má členský štát pochybnosti, zdôvodní svoje stanovisko a informuje Komisiu.3. Členské štáty zabezpečia, aby si vymenované orgány vzájomne poskytovali všetku nevyhnutnú pomoc.4. Keď členský štát zistí, že schválený orgán riadne nevykonáva dané testy a inšpekcie v zhode so svojimi vnútroštátnymi právnymi predpismi, upovedomí členský štát, v ktorom bol tento orgán schválený. Daný členský štát v rozumnom časovom limite informuje certifikačný členský štát, aké opatrenia uskutočnil. Ak certifikačný členský štát neuzná tieto činnosti ako uspokojivé, môže zakázať uvedenie daného výrobku na trh a do prevádzky alebo ho vystaviť špeciálnym podmienkam. Informuje o tom ostatné členské štáty a Komisiu.Článok 17Členský štát určenia prisúdi rovnakú hodnotu správam a atestom zhody, ktoré sú vydané členským štátom výroby v zhode s postupom podľa článku 16, aký majú v ich zodpovedajúcich vnútroštátnych dokumentoch.KAPITOLA VIISchválené orgányČlánok 181. Každý členský štát doručí Komisii zoznam mien a adries certifikačných orgánov, inšpekčných orgánov a hodnotiacich laboratórií, ktoré boli vymenované členským štátom pre úlohy spojené s technickými schváleniami, certifikáciami zhody, inšpekciami a testmi podľa tejto smernice.2. Certifikačné orgány, inšpekčné orgány a hodnotiace laboratória dodržiavajú kritériá uvedené v prílohe IV.3. Členské štáty označujú výrobky, ktoré patria do právomoci orgánov a laboratórií podľa odseku 1 a povahy úloh, ktoré im majú byť pridelené.KAPITOLA VIIIStály výbor pre stavebníctvoČlánok 191. Týmto sa ustanovuje Stály výbor pre stavebníctvo.2. Výbor tvoria zástupcovia vymenovaní členskými štátmi. Riadi ho zástupca Komisie. Každý členský štát vymenuje dvoch zástupcov. Títo zástupcovia môžu byť sprevádzaní odborníkmi.3. Výbor si stanoví svoj vlastný rokovací poriadok.Článok 201. Výbor podľa článku 19 môže na žiadosť svojho predsedu alebo členského štátu prehodnotiť každú otázku súvisiacu so zavedením a praktickým použitím tejto smernice.2. Opatrenia nevyhnutné na:a) ustanovenie tried požiadaviek, a to do takej miery, do akej nie sú obsiahnuté vo vysvetľujúcich dokumentoch, ustanovenie postupu na osvedčenie zhody v mandátoch pre normy podľa článku 7 ods. 1 a inštrukcie pre schválenia podľa článku 11 ods. 1;b) poskytovanie inštrukcií na vypracúvanie vysvetľujúcich dokumentov v zhode s článkom 12 ods. 1 a rozhodnutí o vysvetľujúcich dokumentoch podľa článku 12 ods. 3;c) uznávanie národných technických špecifikácií podľa článku 4 ods. 3;sa prijmú v zhode s postupom uvedeným v odsekoch 3 a 4.3. Predstavitelia Komisie predložia výboru návrh predpisov, ktoré sa majú prijať. Výbor doručí v časovom limite, ktorý môže stanoviť predseda podľa naliehavosti danej záležitosti, svoje stanovisko k danému návrhu. Stanovisko sa prijme väčšinou uvedenou v článku 148 ods. 2 zmluvy v prípade rozhodnutí, ktoré prijíma Rada na návrh Komisie. Hlasy predstaviteľov členských štátov v rámci výboru sa počítajú spôsobom, ktorý je uvedený v tomto článku. Predseda nehlasuje.4. Komisia prijme predmetné predpisy, ak sú v zhode s návrhom výboru.Ak predmetné predpisy nie sú v zhode s návrhom výboru alebo ak nie je doručený žiaden návrh, Komisia bezodkladne predloží Rade na prijatie návrh vzťahujúci sa na predpisy, ktoré majú byť prijaté. Rada rozhodne kvalifikovanou väčšinou hlasov.Ak v priebehu troch mesiacov od predloženia návrhu Rada nekoná, navrhované predpisy prijme Komisia.KAPITOLA IXOchranná doložkaČlánok 211. Ak členský štát zistí, že výrobok, v ktorého prípade je osvedčená zhoda s podmienkami tejto smernice, nedodržiava články 2 a 3, prijme všetky vhodné opatrenia na vylúčenie týchto výrobkov z trhu, zákaz ich umiestnenia na trh alebo na zamedzenie ich voľnému pohybu.Zainteresovaný členský štát bezodkladne informuje Komisiu o akomkoľvek takomto opatrení, pričom uvedie dôvody svojho rozhodnutia, a najmä, či nezhoda vyplýva z:a) opomenutia pri dodržiavaní článkov 2 a 3, keď výrobok nespĺňa technické špecifikácie podľa článku 4;b) nesprávneho použitia technických špecifikácií podľa článku 4;c) nedostatkov v samotných technických špecifikáciách podľa článku 4;2. Komisia zabezpečí urýchlené konanie zainteresovaných strán. Keď Komisia po prerokovaní usúdi, že dané opatrenie je oprávnené, bezodkladne o tom informuje členský štát, ktorý prijal toto opatrenie, a taktiež ostatné členské štáty.3. Keď je rozhodnutie podľa odseku 1 zdôvodnené nedostatkami v normách a technických špecifikáciách, Komisia po prerokovaní so zainteresovanými stranami predloží záležitosť výboru podľa článku 19 a v prípade nedostatkov v harmonizovaných normách do dvoch mesiacov tiež výboru ustanovenému na základe smernice 83/189/EHS, ak členský štát, ktorý prijal predpisy, má v úmysle ich dodržiavať a začne konanie podľa článku 5 ods. 2.4. Príslušný členský štát prijme všetky vhodné opatrenia proti komukoľvek, kto vydá vyhlásenie o zhode, a informuje o tom Komisiu a ostatné členské štáty.5. Komisia zabezpečí, že členské štáty sú trvale informované o napredovaní a záveroch tohto postupu.KAPITOLA XZáverečné ustanoveniaČlánok 221. Členské štáty vydajú právne a správne predpisy nevyhnutné na dodržanie opatrení tejto smernice do 30 mesiacov od jej oznámenia [6]. Bezodkladne o tom informujú Komisiu.2. Členské štáty oznámia Komisii znenie vnútroštátnych právnych predpisov, ktoré prijmú v oblasti spravovanej touto smernicou.Článok 23Najneskôr do 31. decembra 1993 Komisia po porade s výborom podľa článku 19 prehodnotí použiteľnosť postupov uvedených v tejto smernici, a keď je to nevyhnutné, predloží návrhy na vhodné zmeny a doplnky.Článok 24Táto smernica je adresovaná členským štátom.V Bruseli 21. decembra 1988Za RadupredsedaV. Papandreou[1] Ú. v. ES C 93, 6.4.1987, s. 1.[2] Ú. v. ES C 305, 16.11.1987, s. 74, a Ú. v. ES C 326, 19.12.1988.[3] Ú. v. ES C 95, 11.4.1988, s. 29.[4] Ú. v. ES C 136, 4.6.1985, s. 1.[5] Ú. v. ES L 109, 26.4.1983, s. 8.[6] Táto smernica bola členským štátom oznámená 27. decembra 1988.--------------------------------------------------PRÍLOHA IPODSTATNÉ POŽIADAVKYVýrobky, ktoré sú určené na stavby (ako celok a na ich jednotlivé časti), musia byť na stavby s prihliadnutím na hospodárnosť vhodné a v tejto súvislosti majú spĺňať nasledujúce podstatné požiadavky, pokiaľ sa nariadenia obsahujúce podstatné požiadavky na stavby vzťahujú. Takéto požiadavky sa musia pri bežnej údržbe splniť v ekonomicky primeranom čase. Požiadavky sa všeobecne týkajú predvídateľných účinkov.1. Mechanická pevnosť a stabilitaStavby musia byť navrhnuté a vyhotovené takým spôsobom, aby zaťaženie, ktorému sú vystavené v priebehu budovania a používania, neviedlo k žiadnej z nasledujúcich udalostí:a) zrútenie celej stavby alebo jej časti;b) veľká deformácia v neprípustnom rozsahu;c) poškodenie ostatných častí alebo základov či inštalovaných zariadení v dôsledku významnej deformácie nosnej konštrukcie;d) poškodenie udalosťou, ktorá vedie k rozšíreniu disproporcie v porovnaní s pôvodným stavom.2. Bezpečnosť v prípade požiaruStavby musia byť navrhnuté a vyhotovené takým spôsobom, aby v prípade vypuknutia požiaru:- mohla nosná kapacita konštrukcie uniesť stavbu po určitý špecifický časový interval,- vytváranie a rozširovanie požiaru a dymu v rámci stavby bolo limitované,- rozširovanie požiaru na susedné stavby bolo limitované,- zamestnanci mohli opustiť stavbu alebo byť zachránení inými spôsobmi,- bola vzatá do úvahy bezpečnosť záchranných čiat.3. Hygiena, zdravie a životné prostredieStavba musí byť navrhnutá a vyhotovená tak, aby nebola hrozbou voči hygiene alebo zdraviu jej obyvateľov alebo okolia, najmä dôsledku nasledujúceho:- výronu otravných plynov,- prítomnosti nebezpečných častíc alebo plynov vo vzduchu,- emisii nebezpečnej radiácie,- znečisteniu alebo otráveniu vody alebo pôdy,- chybného odlučovania odpadovej vody, dymu, pevných alebo tuhých odpadov,- prítomnosti vlhkosti v častiach stavby alebo na povrchoch v rámci stavby.4. Bezpečnosť pri používaníStavba musí byť navrhnutá a vyhotovená tak, aby nebola zdrojom neprijateľného rizika nehôd počas užívania alebo takých udalostí, ako je skĺznutie, pád, zrútenie, vznietenie, zabitie elektrickým prúdom, poranenie pri výbuchu.5. Ochrana proti hlukuStavby musia byť navrhnuté a vyhotovené tak, aby hluk vytváraný obyvateľmi alebo ľuďmi v blízkom okolí bol nízky, udržiavaný na úrovni, ktorá nie je hrozbou pre zdravie a umožňuje spánok, oddych a prácu v prijateľných podmienkach.6. Hospodárenie s energiou a udržiavanie teplaStavby a ich vykurovanie, chladenie a ventilácia musia byť navrhnuté a vyhotovené tak, aby množstvo spotrebovanej energie bolo nízke vzhľadom na klimatické podmienky miesta a obyvateľov.--------------------------------------------------PRÍLOHA IIEURÓPSKE TECHNICKÉ SCHVÁLENIE1. Požiadavku na schválenie podáva výrobca alebo jeho sprostredkovateľ ustanovený v rámci spoločenstva, a to iba jednému orgánu, ktorý má na túto činnosť oprávnenie.2. Schvaľovacie orgány vymenované členskými štátmi vytvárajú organizáciu. Čo sa týka jej povinností, organizácia je povinná úzko spolupracovať s Komisiou, ktorá dôležité záležitosti prerokúva s výborom podľa článku 19 tejto smernice. Ak členský štát vymenoval viac ako jeden schvaľovací orgán, daný členský štát zodpovedá za ich súčinnosť; tiež určí orgán, ktorý bude hovorcom organizácie.3. Spoločné vykonávacie pravidlá na uplatnenie žiadosti, prípravu a udelenie schválení vypracúva organizácia, ktorá združuje vymenované schvaľovacie orgány. Spoločné vykonávacie pravidlá prijíma Komisia na základe návrhu výboru v zhode s článkom 20.4. V rámci organizácie, ktorá ich združuje, schvaľovacie orgány si vzájomne poskytujú všetku nevyhnutnú podporu. Táto organizácia je tiež zodpovedná za koordináciu špecifických otázok technického schvaľovania. Ak je to nevyhnutné, organizácia ustanoví na tento účel podskupiny.5. Európske technické schválenia uverejňujú schvaľovacie orgány, ktoré informujú všetky ostatné schvaľovacie orgány. Na požiadanie oprávnených schvaľovacích orgánov sa im pre informáciu doručuje úplná zostava podporných dokumentov na schválenie, ktoré už bolo udelené.6. Náklady vyplývajúce z európskeho technického schvaľovacieho konania hradí žiadateľ v súlade s vnútroštátnymi právnymi predpismi.--------------------------------------------------PRÍLOHA IIIOSVEDČENIE ZHODY S TECHNICKÝMI ŠPECIFIKÁCIAMI1. METÓDY KONTROLY ZHODYPri stanovení postupov na osvedčenie zhody výrobku s technickými špecifikáciami podľa článku 13 sa používajú nasledujúce metódy kontroly zhody. Výber a kombinácie metód pre každý daný systém závisia od požiadaviek na jednotlivé výrobky alebo skupiny výrobkov podľa kritérií uvedených v článku 13 ods. 3 a 4:a) prvotné typové hodnotenie výrobku jeho výrobcom alebo schváleným orgánom;b) hodnotenie vzoriek odobratých v podniku ich výrobcom alebo schváleným orgánom v zhode s predpísaným plánom hodnotenia;c) auditačné hodnotenie vzoriek odobratých ich výrobcom alebo schváleným orgánom z podniku, otvoreného trhu alebo zo stavebného miesta;d) hodnotenie vzoriek zo skupín, ktoré sú pripravené na dodávku alebo boli dodané, ich výrobcom alebo schváleným orgánom;e) podniková kontrola výroby;f) počiatočná inšpekcia a podniková kontrola výroby schváleným orgánom;g) priebežný dohľad, posúdenie a hodnotenie podnikovej výrobnej kontroly schváleným orgánom.V tejto smernici podniková kontrola výroby znamená stálu vnútornú kontrolu výroby daným výrobcom. Všetky čiastky, požiadavky a opatrenia prijaté výrobcom sa systematickým spôsobom dokumentujú formou písaných opatrení a postupov. Táto systematická dokumentácia výrobnej kontroly zaistí spoločný základ zabezpečenia kvality a umožní dodržať požadované vlastnosti výrobkov a účinného fungovania systému výrobnej kontroly, ktorý sa má preverovať.2. SYSTÉMY OSVEDČOVANIA ZHODYPrednosť sa dáva použitiu nasledujúcich systémov osvedčenia zhody:i) Certifikácii zhody výrobku schvaľovacím certifikačným orgánom na základe:a) (otázky pre výrobcu)1. podnikovej výrobnej kontroly;2. ďalších príkladov testovania vzoriek odobratých v závode výrobcom v zhode s predpísaným plánom hodnotenia;b) (otázky pre schválený orgán)3. počiatočného typového hodnotenia výrobku;4. počiatočnej inšpekcie podniku a podnikovej výrobnej kontroly;5. kontinuálneho dohľadu nad hodnotením a schvaľovaním podnikovej výrobnej kontroly;6. možného auditačného hodnotenia vzoriek odobratých z podniku, trhu alebo zo stavebného miesta.ii) Vyhlásenie o zhode výrobku jeho výrobcom na základe:Prvá možnosť:a) (otázky pre výrobcu)1. prvotného typového hodnotenia výrobku;2. podnikovej výrobnej kontroly;3. možného hodnotenia vzoriek odobratých z podniku v zhode s predpísaným plánom hodnotenia;b) (otázky na schválený orgán)4. certifikácie podnikovej výrobnej kontroly na základe:- prvotnej podnikovej inšpekcie a podnikovej výrobnej kontroly,- možného priebežného dohľadu, hodnotenia a schvaľovania podnikovej výrobnej kontroly.Druhá možnosť:1. počiatočného typového hodnotenia výrobku schváleným laboratóriom;2. podnikovej výrobnej kontroly;Tretia možnosť:a) počiatočného typového hodnotenia výrobcom;b) podnikovej výrobnej kontroly.3. ORGÁNY ZARADENÉ DO OSVEDČOVANIA ZHODYVzhľadom na funkciu orgánov začlenených do osvedčenia zhody sa uskutoční rozlíšenie medzi:i) certifikačným orgánom, ktorý predstavuje nestranný orgán, vládny alebo mimovládny, s nevyhnutnými právomocami a zodpovednosťou za uskutočňovanie certifikácie zhody podľa daných pravidiel výroby a riadenia;ii) inšpekčný orgán, ktorý predstavuje nestranný orgán s organizáciou, osadenstvom, právomocou a integritou na činnosti podľa špecifických kritérií pre funkcie, akými sú hodnotenie, odporúčanie na prijatie a súvisiaci audit postupov kontroly kvality u výrobcu, výber a hodnotenie výrobkov na stavenisku a v podnikoch alebo na inom mieste podľa špecifických kritérií;iii) hodnotiace laboratórium, ktoré predstavuje pracovisko schopné merať, skúšať, hodnotiť, kalibrovať alebo iným spôsobom určiť charakteristiky alebo správanie materiálov alebo výrobkov.V prípade i) a ii) (prvá možnosť) odseku 2 môže tri funkcie 3 i) až iii) vykonávať buď jeden alebo rôzne orgány. V druhom prípade vykonáva inšpekčný orgán a/alebo hodnotiace laboratórium zapojené do atestácie zhody svoju funkciu v mene certifikačného orgánu.Pokiaľ ide o kritériá týkajúce sa kompetencie, nestrannosti a integrity certifikačných a inšpekčných orgánov, ako aj hodnotiaceho laboratória, pozri prílohu IV.4. ZNAČKA ES O ZHODE, CERTIFIKÁT ES O ZHODE, VYHLÁSENIE ES O ZHODE4.1. Značka ES o zhodeZnačka ES o zhode pozostáva zo symbolu CE na bielom podklade podľa nasledujúceho vyobrazenia.+++++ TIFF +++++Je sprevádzaná:- menom a identifikačnou značkou výrobcua prípadne:- označeniami na identifikáciu vlastností výrobku, prípadne podľa technických špecifikácií,- posledným dvojčíslom roku výroby,- identifikačným symbolom začleneného inšpekčného orgánu,- číslom certifikátu ES o zhode.4.2. Certifikát ES o zhodeCertifikát ES o zhode obsahuje najmä:- meno a adresu certifikačného orgánu,- meno a adresu výrobcu alebo jeho sprostredkovateľa ustanoveného v rámci spoločenstva,- opis výrobku (typ, identifikáciu, použitie…),- predpisy, s ktorými je daný výrobok v zhode,- osobitné pokyny na používanie výrobku,- číslo certifikátu,- prípadne údaje o podmienkach a dobe platnosti certifikátu,- meno a postavenie osoby oprávnenej podpísať certifikát.4.3. Vyhlásenie ES o zhodeVyhlásenie ES o zhode obsahuje najmä:- meno a adresu výrobcu alebo jeho sprostredkovateľa ustanoveného v rámci spoločenstva,- opis výrobku (typ, identifikáciu, použitie…),- predpisy, s ktorými je daný výrobok v zhode,- osobitné pokyny na používanie výrobku,- prípadne meno a adresu schváleného orgánu,- meno a postavenie osoby oprávnenej podpísať certifikát.4.4. Certifikát a vyhlásenie o zhode sa predkladajú v úradnom jazyku alebo úradných jazykoch členského štátu, v ktorom sa má daný výrobok používať.--------------------------------------------------PRÍLOHA IVSCHVAĽOVANIE HODNOTIACICH LABORATÓRIÍ, INŠPEKČNÝCH ORGÁNOV A CERTIFIKAČNÝCH ORGÁNOVHodnotiace laboratóriá, inšpekčné orgány a certifikačné orgány vymenované členskými štátmi musia spĺňať nasledujúce minimálne podmienky:1. potrebný personál a nevyhnutné prostriedky a vybavenie;2. odbornú spôsobilosť a profesijnú bezúhonnosť pracovníkov;3. nestrannosť vedúcich pracovníkov a technického personálu vo vzťahu k okruhom, skupinám alebo osobám priamo alebo nepriamo zainteresovaným na uskutočňovaní testov, zostavovaní správ, vydávaní certifikátov a uskutočňovaní dohľadu podľa smernice;4. dodržiavanie služobného tajomstva;5. uzavretie poistky o povinnom ručení, ak ručenie nerieši štát v rámci vnútroštátnych právnych predpisov.Splnenie podmienok v bodoch 1 a 2 pravidelne overujú príslušné úrady členských štátov.--------------------------------------------------


title: Smernica Rady 2011/84/EÚ z  20. septembra 2011 , ktorou sa mení a dopĺňa smernica 76/768/EHS o kozmetických výrobkoch s cieľom prispôsobiť jej prílohu III technickému pokroku Text s významom pre EHP

text:
               29.10.2011

               SK

               Úradný vestník Európskej únie

               L 283/36

         SMERNICA RADY 2011/84/EÚ
   z 20. septembra 2011,
   ktorou sa mení a dopĺňa smernica 76/768/EHS o kozmetických výrobkoch s cieľom prispôsobiť jej prílohu III technickému pokroku
   (Text s významom pre EHP)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na smernicu Rady 76/768/EHS z 27. júla 1976 o aproximácii právnych predpisov členských štátov týkajúcich sa kozmetických výrobkov (1), a najmä na jej článok 8 ods. 2,
   so zreteľom na návrh Európskej komisie,
   keďže:

               (1)

               V súčasnosti je už používanie peroxidu vodíka predmetom obmedzení a podmienok stanovených v časti 1 prílohy III k smernici 76/768/EHS.

               (2)

               Ako potvrdil Vedecký výbor pre spotrebné výrobky, ktorý bol na základe rozhodnutia Komisie 2008/721/ES z 5. augusta 2008, ktorým sa stanovuje poradná štruktúra vedeckých výborov a expertov v oblasti bezpečnosti spotrebiteľov, verejného zdravia a životného prostredia a ruší rozhodnutie 2004/210/ES (2), nahradený Vedeckým výborom pre bezpečnosť spotrebiteľov (ďalej len „VVBS“), maximálna bezpečná koncentrácia peroxidu vodíka prítomného vo výrobkoch ústnej hygieny alebo uvoľneného z iných zlúčenín alebo zmesí v takýchto výrobkoch je 0,1 %. Preto by malo byť možné naďalej používať peroxid vodíka v danej koncentrácii vo výrobkoch ústnej hygieny vrátane výrobkov určených na bielenie (whitening) alebo zosvetlenie (bleaching) zubov.

               (3)

               VVBS sa domnieva, že používanie výrobkov na bielenie alebo zosvetlenie zubov, ktoré obsahujú viac ako 0,1 % a najviac 6 % peroxidu vodíka prítomného alebo uvoľneného z iných zlúčenín alebo zmesí v týchto výrobkoch, môže byť bezpečné za predpokladu, že sú splnené ďalej uvedené podmienky: vykonanie primeraného klinického vyšetrenia, aby sa zabezpečilo, že neexistujú rizikové faktory ani iné patologické zmeny v ústnej dutine vzbudzujúce obavy, a vystavenie týmto výrobkom by sa malo obmedziť tak, aby sa zabezpečilo, že sa dané výrobky používajú len stanoveným spôsobom, pokiaľ ide o frekvenciu a trvanie aplikácie. Tieto podmienky by sa mali splniť, aby sa predišlo dôvodne predvídateľnému nesprávnemu použitiu.

               (4)

               Z tohto dôvodu by uvedené výrobky mali byť regulované spôsobom, ktorým sa zabezpečí, aby neboli priamo dostupné spotrebiteľom. Pri každom cykle použitia týchto výrobkov by sa prvé použitie malo vyhradzovať zubným lekárom v zmysle smernice Európskeho parlamentu a Rady 2005/36/ES zo 7. septembra 2005 o uznávaní odborných kvalifikácií (3) alebo by sa malo uskutočňovať pod ich priamym dohľadom, ak je zabezpečená rovnocenná úroveň bezpečnosti. Zubní lekári by potom mali zabezpečovať prístup k uvedeným výrobkom počas zvyšného trvania cyklu použitia.

               (5)

               S cieľom zabezpečiť správne používanie uvedených výrobkov by sa malo ustanoviť vhodné označovanie koncentrácie peroxidu vodíka vyššej ako 0,1 % vo výrobkoch na bielenie alebo zosvetlenie zubov. Preto by sa na označení mala v percentách zreteľne uvádzať presná koncentrácia peroxidu vodíka prítomného alebo uvoľneného z iných zlúčenín alebo zmesí v týchto výrobkoch.

               (6)

               Smernica 76/768/EHS by sa preto mala zodpovedajúcim spôsobom zmeniť a doplniť.

               (7)

               Stály výbor pre kozmetické výrobky nedoručil stanovisko v lehote stanovenej svojím predsedom,

         PRIJALA TÚTO SMERNICU:
   Článok 1
   Príloha III k smernici 76/768/EHS sa mení a dopĺňa v súlade s prílohou k tejto smernici.
   Článok 2
   1.   Členské štáty prijmú a uverejnia pred 30. októbrom 2012 ustanovenia potrebné na dosiahnutie súladu s touto smernicou. Bezodkladne o tom informujú Komisiu.
   Tieto ustanovenia sa uplatňujú od 31. októbra 2012.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 20. septembra 2011

            Za Radu

            predseda

         M. SAWICKI

      (1)  Ú. v. ES L 262, 27.9.1976, s. 169.

      (2)  Ú. v. EÚ L 241, 10.9.2008, s. 21.

      (3)  Ú. v. EÚ L 255, 30.9.2005, s. 22.

      PRÍLOHA
      V časti 1 prílohy III k smernici 76/768/EHS sa položka s referenčným číslom 12 nahrádza takto:

                     Referenčné číslo

                     Látka

                     Obmedzenia

                     Podmienky použitia a upozornenia, ktoré musia byť uvedené na obale

                     Oblasť aplikácie a/alebo použitia

                     Najvyššia prípustná koncentrácia v konečnom kozmetickom výrobku

                     Iné obmedzenia a požiadavky

                     „12

                     peroxid vodíka a iné zlúčeniny alebo zmesi, ktoré uvoľňujú peroxid vodíka, vrátane peroxidu močoviny a peroxidu zinočnatého

                                 a)

                                 zmesi na starostlivosť o vlasy

                                 a)

                                 12 % H2O2 (40 objemových dielov) prítomného alebo uvoľneného

                     a) Použite vhodné rukavice.
                     a) b) c) e) Obsahuje peroxid vodíka.
                     Nesmie prísť do kontaktu s očami.
                     Ak dôjde ku kontaktu s očami, ihneď ich treba vypláchnuť vodou.

                                 b)

                                 zmesi na starostlivosť o pokožku

                                 b)

                                 4 % H2O2 prítomného alebo uvoľneného

                                 c)

                                 zmesi na spevnenie nechtov

                                 c)

                                 2 % H2O2 prítomného alebo uvoľneného

                                 d)

                                 výrobky ústnej hygieny vrátane výplachu ústnej dutiny, zubnej pasty a výrobkov na bielenie alebo zosvetlenie zubov

                                 d)

                                 ≤ 0,1 % H2O2 prítomného alebo uvoľneného

                                 e)

                                 výrobky na bielenie alebo zosvetlenie zubov

                                 e)

                                 > 0,1 % ≤ 6 % H2O2 prítomného alebo uvoľneného

                                 e)

                                 Povolený na predaj len zubným lekárom. Pri každom cykle použitia sa prvé použitie vyhradzuje zubným lekárom v zmysle smernice 2005/36/ES (1) alebo sa uskutočňuje pod ich priamym dohľadom, ak je zabezpečená rovnocenná úroveň bezpečnosti.
                                 Spotrebiteľovi ho potom možno poskytnúť na dokončenie cyklu použitia. Nie je určený na používanie osobami do 18 rokov.

                     e) Koncentrácia prítomného alebo uvoľneného H2O2 uvedená v percentách.
                     Nie je určený na používanie osobami do 18 rokov.
                     Povolený na predaj len zubným lekárom. Pri každom cykle použitia sa prvé použitie vyhradzuje zubným lekárom alebo sa uskutočňuje pod ich priamym dohľadom, ak je zabezpečená rovnocenná úroveň bezpečnosti. Spotrebiteľovi ho potom možno poskytnúť na dokončenie cyklu použitia.

         (1)  Ú. v. EÚ L 255, 30.9.2005, s. 22.“


Dôležité právne oznámenie

|

31998L0058

Smernica Rady 98/58/EC z 20. júla 1998 o ochrane zvierat chovaných na hospodárske účely

Úradný vestník L 221 , 08/08/1998 S. 0023 - 0027 CS.ES Kapitola 3 Zväzok 23 S. 316  - 320 ET.ES Kapitola 3 Zväzok 23 S. 316  - 320 HU.ES Kapitola 3 Zväzok 23 S. 316  - 320 LT.ES Kapitola 3 Zväzok 23 S. 316  - 320 LV.ES Kapitola 3 Zväzok 23 S. 316  - 320 MT.ES Kapitola 3 Zväzok 23 S. 316  - 320 PL.ES Kapitola 3 Zväzok 23 S. 316  - 320 SK.ES Kapitola 3 Zväzok 23 S. 316  - 320 SL.ES Kapitola 3 Zväzok 23 S. 316  - 320

		Smernica Rady 98/58/ECz 20. júla 1998o ochrane zvierat chovaných na hospodárske účelyRADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä jej článok 43,so zreteľom na návrh Komisie [1],so zreteľom na stanovisko Európskeho parlamentu [2],so zreteľom na stanovisko Hospodárskeho a sociálneho výboru [3],keďže všetky členské štáty ratifikovali Európsky dohovor o ochrane zvierat chovaných na hospodárske účely (v ďalšom texte len "dohovor"); keďže tento dohovor schválilo aj spoločenstvo rozhodnutím78/923/EHS [4] a uložilo svoju schvaľovaciu listinu;keďže spoločenstvo ako zmluvná strana musí uviesť do života princípy ustanovené v dohovore;keďže medzi týmito princípmi je aj zabezpečenie ustajnenia, potravy, vody a starostlivosti primeranej fyziologickým a etologickým potrebám zvierat v súlade so získanými skúsenosťami a vedeckými znalosťami;keďže je tiež potrebné, aby spoločenstvo prijalo ďalšie ustanovenie na jednotné uplatňovanie dohovoru a jeho odporúčaní a pre osobitné pravidlá týkajúce sa uplatňovania tejto smernice;keďže Európsky parlament vo svojej rezolúcii z 20. februára 1987 o politike vhodných životných podmienok zvierat [5] požiadal Komisiu, aby vypracovala návrhy pravidiel spoločenstva týkajúce sa všeobecných aspektov chovu dobytka;keďže Vyhlásenie č. 24, ktoré je prílohou Záverečného aktu Zmluvy o založení Európskej únie, žiada európske inštitúcie a členské štáty, aby pri vypracovávaní návrhov a uplatňovaní právnych predpisov spoločenstva, najmä právnych predpisov upravujúcich spoločnú poľnohospodársku politiku, venovali plnú pozornosť požiadavkám na vhodné životné podmienky zvierat;keďže rozdiely, ktoré môžu deformovať podmienky voľnej súťaže, narušujú hladké fungovanie organizácie trhu so zvieratami;keďže z tohto dôvodu existuje potreba vytvoriť spoločné minimálne normy ochrany zvierat chovaných na hospodárske účely s cieľom zabezpečovať racionálny rozvoj výroby a uľahčovať organizáciu trhu so zvieratami; keďže je za týmto účelom vhodné zohľadniť ustanovenia o vhodných životných podmienkach zvierat, ktoré už sú stanovené v pravidlách spoločenstva;keďže by sa malo vykonať porovnávacie preskúmanie ustanovení o vhodných životných podmienkach zvierat platných v spoločenstve a v určitých nečlenských krajinách spolu s jeho vyhodnotením s cieľom určiť charakter budúcich iniciatív spoločenstva zameraných na vylúčenie deformácií konkurencie,PRIJALA TÚTO SMERNICU:Článok 11. Touto smernicou sa ustanovujú minimálne normy ochrany zvierat chovaných na hospodárske účely.2. Nevzťahuje sa na:a) zvieratá žijúce vo voľnej prírode;b) zvieratá určené na účasť v súťažiach, na výstavách, kultúrnych alebo športových podujatiach alebo činnostiach;c) pokusné alebo laboratórne zvieratá;d) všetky bezstavovce.3. Bez toho, aby boli dotknuté osobitné pravidlá spoločenstva ustanovené inde, táto smernica sa vzťahuje najmä na smernice 88/166/EHS [6], 91/629/EHS [7] a 91/630/EHS [8], ktoré zostávajú v platnosti.Článok 2Na účely tejto smernice platia tieto definície:1. "zviera": akékoľvek zviera (vrátane rýb, plazov alebo obojživelníkov) rozmnožované alebo chované kvôli produkcii potravín, vlny, kože alebo kožušiny alebo na iné hospodárske účely;2. "vlastník" alebo "chovateľ": akákoľvek fyzická alebo právnická osoba alebo osoby, ktoré sú trvalo alebo dočasne zodpovedné za zvieratá alebo sa o ne starajú;3. "príslušný orgán": príslušný orgán v zmysle článku 2 (6) smernice Rady 90/425/EHS z 26. júna 1990 týkajúcej sa veterinárnych a zootechnických kontrol uplatňovaných v obchode s určitými živými zvieratami a produktmi vnútri spoločenstva vzhľadom na doplnenie vnútorného trhu [9].Článok 3Členské štáty sú povinné prijať ustanovenie, ktorým zabezpečia, aby vlastníci alebo chovatelia vykonali všetky vhodné kroky na zabezpečenie vhodných životných podmienok zvierat, ktoré majú v starostlivosti a zabezpečia, aby sa týmto zvieratám nespôsobovala žiadna zbytočná bolesť, utrpenie alebo poranenie.Článok 4Členské štáty sú povinné zabezpečiť, aby podmienky, v ktorých sa zvieratá (okrem rýb, plazov a obojživelníkov) rozmnožujú alebo chovajú, vyhovovali ustanoveniam uvedeným v prílohe, so zreteľom na ich druh a stupeň vývoja, prispôsobenia a zdomácnenia a na ich fyziologické a etologické potreby a v súlade so získanými skúsenosťami a vedeckými znalosťami.Článok 51. Komisia je povinná predložiť Rade všetky návrhy, ktoré môžu byť potrebné na jednotné uplatňovanie Európskeho dohovoru o ochrane zvierat chovaných na hospodárske účely a, na základe vedeckého vyhodnotenia, všetky odporúčania vydané podľa tohto dohovoru a všetky vhodné osobitné pravidlá.2. Okrem toho je Komisia povinná každých päť rokov a po prvý raz po piatich rokoch od dátumu nadobudnutia účinnosti tejto smernice na základe skúseností získaných od začiatku uplatňovania tejto smernice, najmä tých, ktoré sa týkajú opatrení uvedených v odseku 1 a technického a vedeckého vývoja, predložiť Rade správu sprevádzanú akýmikoľvek vhodnými návrhmi zohľadňujúcimi závery tejto správy.3. Rada je povinná rozhodnúť o týchto návrhoch kvalifikovanou väčšinou.Článok 61. Členské štáty sú povinné zabezpečiť, aby príslušné orgány vykonávali kontroly zamerané na dodržiavanie ustanovení tejto smernice. Tieto kontroly je možné vykonávať súčasne s kontrolami na iné účely.2. Počnúc termínom určeným v súlade s postupom ustanoveným v odseku 3 sú členské štáty povinné predkladať Komisii správy o kontrolách požadovaných podľa odseku 1. Komisia je povinná predkladať súhrny z týchto správ Stálemu veterinárnemu výboru.3. Komisia je povinná predložiť pred 1. júlom 1999 v súlade s postupom ustanoveným v článku 9 návrhy vzhľadom na harmonizáciu:a) kontrol požadovaných podľa odseku 1;b) formátu, obsahu a frekvencie predkladania správ uvedených v odseku 2.Článok 71. Vždy, keď sa to pri jednotnom uplatňovaní požiadaviek tejto smernice ukáže potrebné, môžu veterinárni odborníci Komisie v spolupráci s príslušnými orgánmi:a) overovať, či členské štáty plnia uvedené požiadavky;b) vykonávať miestne kontroly, ktorými budú zabezpečovať, aby sa kontroly vykonávali v súlade s touto smernicou.2. Členský štát, na území ktorého sa vykonáva kontrola, je povinný poskytnúť veterinárnym odborníkom Komisie všetku pomoc, o ktorú môžu pri plnení svojich úloh požiadať. Výsledok vykonaných kontrol sa musí ešte pred vypracovaním a rozoslaním záverečnej správy prerokovať s príslušným orgánom príslušného členského štátu.3. Príslušný orgán príslušného členského štátu je povinný prijať všetky opatrenia, ktoré môžu byť potrebné na zohľadnenie výsledkov kontroly.4. V prípade potreby musia byť v súlade s postupom ustanoveným v článku 9 prijaté podrobné pravidlá uplatňovania tohto článku.Článok 81. Komisia je povinná pred 30. júnom 1999 predložiť Rade správu o:- porovnaní medzi ustanoveniami o vhodných životných podmienkach zvierat v spoločenstve a v nečlenských krajinách, ktoré sú dodávateľmi do spoločenstva,- rozsahu dosiahnutia širšej medzinárodnej prijateľnosti princípov vhodných životných podmienok ustanovených v tejto smernici a- miere, v ktorej môžu byť ciele spoločenstva vo vzťahu k vhodným životným podmienkam zvierat ohrozené v dôsledku konkurencie nečlenských krajín, ktoré neuplatňujú rovnocenné normy.2. Správa uvedená v odseku 1 musí byť sprevádzaná všetkými potrebnými návrhmi zameranými na vylúčenie deformácií konkurencie.Článok 91. V prípade, že sa musí dodržať postup ustanovený v tomto článku, musí záležitosť bez meškania predložiť Stálemu veterinárnemu výboru ustanovenému smernicou 68/361/EHS [10], v ďalšom texte len "výbor", jeho predseda konajúci buď z vlastnej iniciatívy, alebo na žiadosť členského štátu.2. Predstaviteľ Komisie je povinný predložiť výboru návrh opatrení, ktoré je potrebné prijať. Výbor je povinný poskytnúť svoje stanovisko k návrhu v lehote, ktorú môže stanoviť predseda podľa miery naliehavosti záležitosti. V prípade rozhodnutí, o ktorých prijatie bola Rada požiadaná na základe návrhu Komisie, sa stanovisko prijíma väčšinou stanovenou v článku 148 (2) zmluvy. Hlasy predstaviteľov členských štátov zastúpených vo výbore sa vážia spôsobom stanoveným v uvedenom článku. Predseda nehlasuje.3. a) Komisia je povinná prijať plánované opatrenia, ak sú v súlade so stanoviskom výboru.b) Ak plánované opatrenia nie sú v súlade so stanoviskom výboru, alebo ak nebolo poskytnuté žiadne stanovisko, Komisia je povinná bez meškania predložiť Rade návrh súvisiaci s opatreniami, ktoré je potrebné prijať. Rada je povinná rozhodnúť kvalifikovanou väčšinou.Ak Rada do uplynutia trojmesačnej lehoty odo dňa predloženia návrhu nerozhodla, Komisia je povinná prijať navrhnuté opatrenia a okamžite ich realizovať okrem prípadov, keď Rada jednoduchou väčšinou rozhodla proti uvedeným opatreniam.Článok 101. Členské štáty sú povinné najneskôr do 31. decembra 1999 uviesť do platnosti zákony, iné predpisy a administratívne opatrenia, vrátane akýchkoľvek sankcií, potrebné na dosiahnutie súladu s touto smernicou, s výhradou akéhokoľvek odlišného rozhodnutia, ktoré prijme Rada vzhľadom na správu uvedenú v článku 8. Okamžite o tom budú informovať Komisiu.Keď členské štáty prijmú tieto opatrenia, musia v čase oficiálneho uverejnenia obsahovať odkaz na túto smernicu alebo musia byť takýmto odkazom sprevádzané. Členské štáty sú povinné stanoviť metódy formulovania takéhoto odkazu.2. Po 31. decembri 1999 však členské štáty môžu v súlade so všeobecnými pravidlami zmluvy udržiavať alebo uplatňovať na svojich územiach prísnejšie ustanovenia na ochranu zvierat chovaných na hospodárske účely, než sú ustanovenia uvedené v tejto smernici. Sú povinné informovať Komisiu o všetkých takýchto opatreniach.3. Členské štáty sú povinné oznámiť Komisii texty hlavných ustanovení vnútroštátneho práva, ktoré prijmú v oblasti upravenej touto smernicou.Článok 11Táto smernica nadobudne účinnosť v deň jej uverejnenia v Úradnom vestníku Európskych spoločenstiev.Článok 12Táto smernica je adresovaná členským štátom.V Bruseli 20. júla 1998Za RaduPredsedaW. Molterer[1] Ú. v. ES C 156, 23.6.1992, s. 11.[2] Ú. v. ES C 337, 21.12.1992, s. 225.[3] Ú. v. ES C 332, 16.12.1992, s. 22.[4] Ú. v. ES L 323, 17.11.1978, s. 12.[5] Ú. v. ES C 76, 23.3.1987, s. 185.[6] Smernica Rady 88/166/EHS zo 7. marca 1998, ktorá je v súlade s rozsudkom Súdneho dvora v prípade 131/86, (anulovanie smernice Rady 86/113/EHS z 25. marca 1986, ktorá ustanovuje minimálne normy ochrany nosníc chovaných v hromadných klietkach) (Ú. v. ES L 74, 19.3.1988, s. 83).[7] Smernica Rady 91/629/EHS z 19. novembra 1991, ktorá ustanovuje minimálne normy ochrany teliat (Ú. v. ES L 340, 11.12.1991, s. 28.). Smernica bola naposledy zmenená a doplnená smernicou 97/2/ES (Ú. v. ES L 25, 28.1.1997, s. 24).[8] Smernica Rady 91/630/EHS z 19. novembra 1991, ktorá ustanovuje minimálne normy ochrany ošípaných (Ú. v. ES L 340, 11.12.1991, s. 33).[9] Ú. v. ES L 224, 18.8.1990, s. 29. Smernica bola naposledy zmenená a doplnená smernicou 92/118/EHS (Ú. v. ES L 62, 15.3.1993, s. 49).[10] Ú. v. ES L 255, 18.10.1968, s. 23.--------------------------------------------------PRÍLOHAPracovníci1. O zvieratá sa musí starať dostatočný počet pracovníkov s primeranými schopnosťami, znalosťami a odbornou spôsobilosťou.Kontrola2. Všetky zvieratá chované v chovných systémoch, v ktorých ich životné podmienky závisia od častej starostlivosti človeka, sa musia kontrolovať najmenej raz za deň. Zvieratá v ostatných systémoch sa musia kontrolovať v intervaloch dostatočných na to, aby sa predchádzalo akémukoľvek ich utrpeniu.3. Musí byť k dispozícii primerané osvetlenie (pevné alebo prenosné), ktoré umožní zvieratá kedykoľvek dôkladne skontrolovať.4. O každé zviera, ktoré sa zdá byť choré alebo zranené, musí byť bezodkladne vhodne postarané a v prípade, ak zviera nereaguje na takúto starostlivosť, musí sa čo najskôr zabezpečiť veterinárna pomoc. Ak je to potrebné, choré alebo zranené zvieratá musia byť oddelené vo vhodnom priestore, ktorý je, ak je to vhodné, vybavený suchou pohodlnou podstielkou.Vedenie záznamov5. Vlastník alebo chovateľ zvierat musí pri každej kontrole viesť záznam o každom poskytnutom zdravotnom ošetrení a o zistenom počte úmrtí.V prípadoch, keď sa vyžaduje zaznamenávať rovnocenné informácie na iné účely, tieto informácie stačia aj na účely tejto smernice.6. Tieto záznamy sa musia uchovávať po dobu najmenej troch rokov a musia byť dané k dispozícii príslušnému orgánu pri výkone kontroly, alebo keď sa vyžadujú v iných prípadoch.Sloboda pohybu7. Sloboda pohybu zvieraťa so zreteľom na jeho druh a v súlade so získanými skúsenosťami a vedeckými znalosťami nesmie byť obmedzená takým spôsobom, ktorý by mu mohol spôsobiť zbytočné utrpenie alebo poranenie.Keď je zviera nepretržite alebo pravidelne priviazané alebo zatvorené, musí mu byť poskytnutý priestor primeraný jeho fyziologickým a etologickým potrebám a v súlade so získanými skúsenosťami a vedeckými poznatkami.Budovy a ustajnenie8. Materiály používané pri výstavbe ustajnenia a najmä pri výstavbe ohrád a zariadení, s ktorými zvieratá môžu prísť do styku, nesmú byť pre zvieratá škodlivé a musia sa dať dôkladne vyčistiť a dezinfikovať.9. Ustajnenie a príslušenstvo pre zabezpečenie zvierat musí byť skonštruované a udržiavané tak, aby sa na ňom nevyskytovali ostré hrany alebo výčnelky, ktoré by mohli spôsobiť zvieratám poranenie.10. Cirkulácia vzduchu, prašnosť, teplota, relatívna vlhkosť vzduchu a koncentrácie plynov sa musia udržiavať v medziach, ktoré nie sú škodlivé pre zvieratá.11. Zvieratá chované v budovách nesmú byť držané v stálej tme ani bez vhodnej doby, počas ktorej si odpočinú od umelého osvetlenia. V prípade, že prirodzené osvetlenie nie je dostatočné intenzívne na to, aby spĺňalo fyziologické a etologické potreby zvierat, musí sa zabezpečiť primerané umelé osvetlenie.Zvieratá, ktoré sa nechovajú v budovách12. Zvieratám, ktoré sa nechovajú v budovách, musí byť podľa potreby a možností poskytnutá ochrana pred nepriaznivými poveternostnými podmienkami, dravcami a zdravotnými rizikami.Automatické alebo mechanické zariadenia13. Všetky automatizované alebo mechanické zariadenia dôležité pre zdravie a vhodné životné podmienky zvierat sa musia kontrolovať aspoň raz denne. Ak sa objavia chyby, musia byť okamžite odstránené, alebo, ak to nie je možné, musia sa vykonať vhodné kroky na zabezpečenie zdravia a vhodných životných podmienok zvierat.Ak zdravie a vhodné životné podmienky zvierat závisia od systému umelej ventilácie, musí sa zabezpečiť vhodný záložný systém, ktorý bude v prípade výpadku základného systému garantovať obnovu vzduchu, a tým i zachovanie zdravia a vhodných životných podmienok zvierat a musí sa zabezpečiť aj signalizačný systém, ktorý bude vysielať výstrahu v prípade poruchy. Signalizačný systém sa musí pravidelne skúšať.Potrava, voda a iné látky14. Zvieratám sa musí poskytovať plnohodnotná výživa primeraná ich veku a druhu, ktorú musia dostať v dostatočnom množstve, a ktorá ich udrží v dobrom zdravotnom stave a uspokojí ich potreby výživy. Žiadnemu zvieraťu by sa nemala poskytovať potrava alebo tekutina takým spôsobom, ktorý mu môže spôsobiť zbytočné utrpenie alebo poranenie a táto potrava alebo tekutina ani nesmie obsahovať žiadnu látku s takýmito účinkami.15. Všetky zvieratá musia mať prístup ku krmivu v intervaloch primeraných ich fyziologickým potrebám.16. Všetky zvieratá musia mať prístup k vhodnému zdroju vody, alebo musia mať možnosť uspokojovať svoje potreby príjmu tekutín inými prostriedkami.17. Kŕmiace a napájacie zariadenie musí byť navrhnuté, skonštruované a umiestnené tak, aby sa minimalizovalo znečistenie potravy a vody a škodlivé účinky súperenia medzi zvieratami.18. Zvieraťu sa nesmie podávať žiadna iná látka okrem látok podávaných na terapeutické alebo profylaktické účely alebo na účely zootechnického ošetrovania definované v článku 1 (2) c) smernice 96/22/EHS [1], pokiaľ sa vedeckými štúdiami o vhodných životných podmienkach zvierat alebo na základe získaných skúseností nepreukáže, že účinok tejto látky nie je škodlivý pre zdravie alebo vhodné životné podmienky zvieraťa.Zmrzačenie19. Dovtedy, kým sa v súlade s postupom ustanoveným v článku 5 neprijmú osobitné ustanovenia týkajúce sa zmrzačenia, a bez toho, aby bola dotknutá smernica 91/630/EHS, platia príslušné vnútroštátne ustanovenia v súlade so všeobecnými ustanoveniami zmluvy.Rozmnožovacie postupy20. Prirodzené alebo umelé rozmnožovanie alebo rozmnožovacie postupy, ktoré ktorémukoľvek z dotknutých zvierat spôsobujú alebo pravdepodobne spôsobujú utrpenie alebo poranenia, sa nesmú vykonávať.Toto ustanovenie nesmie brániť používaniu určitých postupov, ktoré pravdepodobne spôsobia minimálne alebo momentálne utrpenie alebo poranenie, alebo ktoré si vyžadujú zásahy bez poranenia s trvalými následkami, v prípadoch, keď ich povoľujú vnútroštátne ustanovenia.21. Žiadne zviera sa nesmie chovať na hospodárske účely, pokiaľ sa na základe jeho genotypu alebo fenotypu nedá očakávať, že je možné chovať ho bez škodlivého účinku na jeho zdravie a vo vhodných životných podmienkach.[1] Smernica Rady 96/22/ES z 29. apríla 1996 o zákaze používania určitých látok, ktoré majú hormonálny alebo tyrostatický účinok a beta-agonistov pri chove dobytka (Ú. v. ES L 125, 23.5.1996, s. 3).--------------------------------------------------


title: Smernica Európskeho parlamentu a Rady 2008/34/ES z  11. marca 2008 , ktorou sa mení a dopĺňa smernica 2002/96/ES o odpade z elektrických a elektronických zariadení (OEEZ), pokiaľ ide o vykonávacie právomoci prenesené na Komisiu

text:
               20.3.2008

               SK

               Úradný vestník Európskej únie

               L 81/65

      SMERNICA EURÓPSKEHO PARLAMENTU A RADY 2008/34/ES
   z 11. marca 2008,
   ktorou sa mení a dopĺňa smernica 2002/96/ES o odpade z elektrických a elektronických zariadení (OEEZ), pokiaľ ide o vykonávacie právomoci prenesené na Komisiu
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 175 ods. 1,
   so zreteľom na návrh Komisie,
   so zreteľom na stanovisko Európskeho hospodárskeho a sociálneho výboru (1),
   po porade s Výborom regiónov,
   konajúc v súlade s postupom ustanoveným v článku 251 zmluvy (2),
   keďže:

               (1)

               Smernica Európskeho parlamentu a Rady 2002/96/ES (3) stanovuje, že určité opatrenia sa majú prijať v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (4).

               (2)

               Rozhodnutie 1999/468/ES bolo zmenené a doplnené rozhodnutím 2006/512/ES, ktorým sa zaviedol regulačný postup s kontrolou na prijatie opatrení, ktoré majú všeobecnú pôsobnosť a ich cieľom je zmeniť nepodstatné prvky základného nástroja prijatého v súlade s postupom uvedeným v článku 251 zmluvy, okrem iného vypustením niektorých z uvedených prvkov alebo doplnením tohto nástroja o nové nepodstatné prvky.

               (3)

               V súlade s vyhlásením Európskeho parlamentu, Rady a Komisie (5) k rozhodnutiu 2006/512/ES, aby bol regulačný postup s kontrolou uplatniteľný na nástroje, ktoré sú už účinné a ktoré boli prijaté v súlade s postupom uvedeným v článku 251 zmluvy, musia byť tieto nástroje upravené v súlade s uplatniteľnými postupmi.

               (4)

               Komisia by mala byť splnomocnená na úpravu príloh a prijatie pravidiel kontroly súladu. Keďže tieto opatrenia majú všeobecnú pôsobnosť a ich cieľom je zmeniť nepodstatné prvky smernice 2002/96/ES okrem iného jej doplnením o nové nepodstatné prvky, musia sa prijať v súlade s regulačným postupom s kontrolou ustanoveným v článku 5a rozhodnutia 1999/468/ES.

               (5)

               Vzhľadom na to, že Komisia stanovila podrobné pravidlá uvedené v článku 7 ods. 3 smernice 2002/96/ES prostredníctvom rozhodnutia 2005/369/ES (6), mal by sa vypustiť odkaz na termín 13. august 2004.

               (6)

               Smernica 2002/96/ES by sa preto mala zodpovedajúcim spôsobom zmeniť a doplniť.

               (7)

               Keďže zmeny a doplnenia smernice 2002/96/ES vykonané touto smernicou sú technickými úpravami, ktoré sa týkajú len postupu vo výbore, nevyžadujú transpozíciu zo strany členských štátov. Na tento účel preto nie je potrebné prijímať ustanovenia,

         PRIJALI TÚTO SMERNICU:
   Článok 1
   Zmeny a doplnenia
   Smernica 2002/96/ES sa týmto mení a dopĺňa takto:

               1.

               v článku 6 ods. 1 sa druhý pododsek nahrádza takto:
               „Príloha II sa môže zmeniť a doplniť, aby sa zaviedli iné spracovateľské technológie zabezpečujúce minimálne rovnakú úroveň ochrany zdravia ľudí a životného prostredia. Uvedené opatrenia zamerané na zmenu nepodstatných prvkov tejto smernice sa prijmú v súlade s regulačným postupom s kontrolou uvedeným v článku 14 ods. 3.“;

               2.

               v článku 7 ods. 3 sa druhý pododsek nahrádza takto:
               „Stanovia sa podrobné pravidlá kontroly súladu členských štátov s cieľmi stanovenými v odseku 2, vrátane špecifikácií pre materiály. Uvedené opatrenia zamerané na zmenu nepodstatných prvkov tejto smernice jej doplnením sa prijmú v súlade s regulačným postupom s kontrolou uvedeným v článku 14 ods. 3.“;

               3.

               článok 13 sa nahrádza takto:
               „Článok 13
               Prispôsobenie vedeckému a technickému pokroku
               Prijmú sa všetky zmeny a doplnenia, ktoré sú potrebné na prispôsobenie článku 7 ods. 3, ako aj prílohy IB (najmä vzhľadom na možné zahrnutie svietidiel v domácnostiach, žiaroviek a fotoelektrických výrobkov, t. j. solárnych panelov), prílohy II (zohľadňujúc najmä nový technický vývoj pri spracovaní OEEZ) a prílohy III a IV vedeckému a technickému pokroku. Uvedené opatrenia zamerané na zmenu nepodstatných prvkov tejto smernice sa prijmú v súlade s regulačným postupom s kontrolou uvedeným v článku 14 ods. 3.
               Predtým, ako sa prílohy zmenia a doplnia, sa Komisia okrem iného poradí s výrobcami elektrických a elektronických zariadení, recyklačnými a spracovateľskými zariadeniami, environmentálnymi organizáciami a zamestnaneckými a spotrebiteľskými zväzmi.“;

               4.

               v článku 14 sa odsek 3 nahrádza takto:
               „3.   Ak sa odkazuje na tento odsek, uplatňuje sa článok 5a ods. 1 až 4 a článok 7 rozhodnutia 1999/468/ES so zreteľom na jeho článok 8.“;

               5.

               bod 4 prílohy II sa nahrádza takto:

                           „4.

                           Komisia, konajúc v súlade s regulačným postupom s kontrolou uvedeným v článku 14 ods. 3, prednostne vyhodnotí, či sa majú zmeniť a doplniť údaje týkajúce sa dosiek s plošnými spojmi mobilných telefónov a obrazoviek z tekutých kryštálov.“

         Článok 2
   Nadobudnutie účinnosti
   Táto smernica nadobúda účinnosť dňom nasledujúcim po jej uverejnení v Úradnom vestníku Európskej únie.
   Článok 3
   Adresáti
   Táto smernica je určená členským štátom.

      V Štrasburgu 11. marca 2008

            Za Európsky parlament

            predseda

         H.-G. PÖTTERING

            Za Radu

            predseda

         J. LENARČIČ

      (1)  Ú. v. EÚ C 161, 13.7.2007, s. 45.

      (2)  Stanovisko Európskeho parlamentu z 11. júla 2007 (zatiaľ neuverejnené v úradnom vestníku) a rozhodnutie Rady z 3. marca 2008.

      (3)  Ú. v. EÚ L 37, 13.2.2003, s. 24. Smernica zmenená a doplnená smernicou 2003/108/ES (Ú. v. EÚ L 345, 31.12.2003, s. 106).

      (4)  Ú. v. ES L 184, 17.7.1999, s. 23. Rozhodnutie zmenené a doplnené rozhodnutím 2006/512/ES (Ú. v. EÚ L 200, 22.7.2006, s. 11).

      (5)  Ú. v. EÚ C 255, 21.10.2006, s. 1.

      (6)  Rozhodnutie Komisie 2005/369/ES z 3. mája 2005, ktorým sa ustanovujú pravidlá monitorovania súladu členských štátov a zriaďujú formáty údajov na účely smernice 2002/96/ES (Ú. v. EÚ L 119, 11.5.2005, s. 13).


title: Smernica Komisie 2004/103/ES zo 7. októbra 2004 o kontrolách zhody a fytosanitárnych kontrolách rastlín, rastlinných produktov a iných predmetov uvedených v časti B prílohy V k smernici Rady 2000/29/ES, ktoré sa môžu vykonávať na inom mieste než je miesto vstupu do Spoločenstva alebo v jeho blízkosti, a ktorá špecifikuje podmienky týkajúce sa týchto kontrol

text:
               12.10.2004

               SK

               Úradný vestník Európskej únie

               L 313/16

         SMERNICA KOMISIE 2004/103/ES
   zo 7. októbra 2004
   o kontrolách zhody a fytosanitárnych kontrolách rastlín, rastlinných produktov a iných predmetov uvedených v časti B prílohy V k smernici Rady 2000/29/ES, ktoré sa môžu vykonávať na inom mieste než je miesto vstupu do Spoločenstva alebo v jeho blízkosti, a ktorá špecifikuje podmienky týkajúce sa týchto kontrol
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (1), a najmä jej články 13c ods. 2 písm. d) a 13c ods. 2 písm. e) a štvrtý a piaty pododsek jej článku 13c ods. 4,
   keďže:

               (1)

               Podľa smernice 2000/29/ES by sa rastliny, rastlinné produkty a iné predmety, uvedené v časti B prílohy V tejto smernice, pochádzajúce z tretích krajín, v zásade mali podrobiť kontrolám zhody a fytosanitárnym kontrolám v mieste vstupu do Spoločenstva alebo v jeho blízkosti.

               (2)

               V prípade prepravy tovaru, ktorý nie je tovarom Spoločenstva, môžu byť tieto kontroly zhody a fytosanitárne kontroly vykonané v priestoroch úradného orgánu miesta určenia alebo na akomkoľvek inom mieste v jeho blízkosti; v určitých osobitných prípadoch sa tieto kontroly môžu vykonať v mieste určenia, ako je napríklad miesto výroby, v prípade, že sú k dispozícii osobitné záruky a dokumenty, týkajúce sa prepravy rastlín, rastlinných produktov a iných predmetov.

               (3)

               Je potrebné špecifikovať prípady, kedy sa kontroly zhody a fytosanitárne kontroly môžu vykonať v mieste určenia.

               (4)

               Mali by sa určiť osobitné záruky a dokumenty alebo ustanovenia, s cieľom predísť riziku šírenia škodlivých organizmov počas prepravy.

               (5)

               Mali by byť stanovené minimálne podmienky vykonávania kontrol zhody a fytosanitárnych kontrol pokiaľ ide o technické požiadavky uplatniteľné na príslušné úradné orgány, ktoré sú zodpovedné za kontroly v mieste určenia, ako aj o vybavenie, nástroje a zariadenie, ktoré umožní zodpovedným úradným orgánom vykonávanie kontrol zhody a fytosanitárnych kontrol.

               (6)

               Je potrebné stanoviť podrobné pravidlá týkajúce sa spolupráce medzi príslušnými úradnými orgánmi a colnými úradmi, vrátane vzorových formulárov dokumentov, ktoré sa majú pri tejto spolupráci používať, spôsobu doručenia týchto dokumentov a postupov týkajúcich sa výmeny informácií.

               (7)

               Opatrenia stanovené v tejto smernici sú v súlade so stanoviskom Stáleho fytosanitárneho výboru,

         PRIJALA TÚTO SMERNICU:
   Článok 1
   1.   Táto smernica sa uplatňuje na rastliny, rastlinné produkty a iné predmety pochádzajúce z tretích krajín, uvedené v časti B prílohy V k smernici 2000/29/ES (ďalej len „príslušné produkty“). V prípadoch a za okolností opísaných v tejto smernici môžu členské štáty stanoviť, že kontroly príslušných produktov, uvedené v článku 13a ods. 1 písm. b) bod ii) a bod iii) smernice 2000/29/ES, sa môžu vykonávať na inom mieste. V prípade prepravy tovaru, ktorý nie je tovarom Spoločenstva, uvedenej v článku 13c ods. 2 písm. c) smernice 2000/29/ES, sa môže kontrola uskutočniť v priestoroch úradného orgánu miesta určenia alebo na akomkoľvek inom mieste v jeho blízkosti, ak sú splnené podmienky uvedené v odseku 2. V prípadoch uvedených v článku 13c ods. 2 písm. d) smernice 2000/29/ES sa môže kontrola uskutočniť v mieste určenia, ako je napríklad miesto výroby, ak sú splnené podmienky uvedené v odseku 2.
   2.   Podmienky uvedené v odseku 1 sú tieto:

               a)

               ak úradné orgány miesta vstupu a miesta určenia rozhodnú, tam kde je to vhodné, prostredníctvom dohody medzi príslušnými úradnými orgánmi členských štátov, že kontroly zhody a fytosanitárne kontroly (ďalej len „kontroly“) sa môžu dôkladnejšie vykonávať na inom mieste než je miesto vstupu do Spoločenstva alebo v jeho blízkosti;
               a

               b)

               ak má dovozca alebo iná osoba zodpovedná za miesto alebo priestory, kde sa majú vykonávať kontroly zásielky, ktorá obsahuje príslušné produkty (ďalej len „žiadateľ“) povolenie (získané na základe schvaľovacieho postupu stanoveného v článku 2 ods. 2) na kontroly, ktoré sa majú vykonávať na „schválenom mieste kontroly“, ktoré je buď:

                           —

                           v prípade prepravy tovaru, ktorý nie je tovarom Spoločenstva, uvedenej v článku 13c ods. 2 písm. c) smernice 2000/29/ES

                                       —

                                       v priestoroch úradného orgánu miesta určenia, alebo

                                       —

                                       na mieste v blízkosti týchto priestorov, určenom alebo schválenom colnými úradmi a zodpovedným úradným orgánom, alebo

                           —

                           v prípadoch uvedených v článku 13c ods. 2 písm. d) smernice 2000/29/ES

                                       —

                                       v mieste určenia schválenom úradným orgánom a colnými úradmi zodpovednými za oblasť, v ktorej sa miesto určenia nachádza,

                     a

               c)

               ak sú splnené osobitné záruky a dokumenty týkajúce sa prepravy zásielky, ktorá obsahuje príslušné produkty (ďalej len „zásielka“) na schválené miesto kontroly a taktiež ak sú, tam, kde je to vhodné, splnené minimálne podmienky týkajúce sa skladovania týchto produktov na miestach kontroly.

         3.   Osobitné záruky, dokumenty a minimálne podmienky uvedené v odseku 2 písm. c) sú:

               a)

               obal zásielky alebo dopravný prostriedok použitý na jej prepravu je uzatvorený a zapečatený tak, aby príslušné produkty nemohli počas svojej prepravy spôsobiť zamorenie alebo infekciu, a aby nedošlo k zámene jej obsahu. V objektívne zdôvodnených prípadoch príslušné úradné orgány členských štátov môžu povoliť zásielky, ktoré nie sú uzatvorené alebo zapečatené, ak príslušné produkty nemôžu počas prepravy na schválené miesto kontroly spôsobiť zamorenie alebo infekciu;

               b)

               zásielka sa zašle na schválené miesto kontroly; nie je povolená žiadna zmena miesta kontroly, iba ak bola schválená úradnými orgánmi miesta vstupu a požadovaného miesta určenia a colných úradov zodpovedných za oblasť, kde sa požadované miesto kontroly nachádza;

               c)

               zásielka je sprevádzaná „Fytosanitárnym dokumentom o pohybe zásielky“ bez toho, aby bolo dotknuté osvedčenie nariadené článkom 13 ods. 1 smernice 2000/29/ES, a obsahuje požadované informácie v súlade so vzorom v prílohe k tejto smernici; formulár dokumentu sa vypisuje strojom alebo čitateľným paličkovým písmom alebo elektronicky po dohode s príslušnými úradnými orgánmi miesta vstupu a miesta určenia a v aspoň jednom úradnom jazyku Spoločenstva;

               d)

               dovozca zásielky vyplní príslušné políčka dokumentu uvedeného v odseku 3 písm. c) a podpíše ich pod dozorom príslušného úradného orgánu miesta vstupu;

               e)

               v prípadoch, uvedených v druhej zarážke odseku 2 písm. b), je zásielka na schválenom mieste kontroly skladovaná tak, aby bola oddelená od tovaru Spoločenstva alebo zásielok, ktoré sú zamorené alebo existuje podozrenie, že sú zamorené škodlivými organizmami.

         Článok 2
   1.   Členské štáty zabezpečia, aby bol ustanovený schvaľovací postup, špecifikovaný v odsekoch 2, 3 a 4, na hodnotenie, a tam, kde je to vhodné, na schválenie vhodnosti z fytosanitárneho hľadiska, vykonávania kontrol na miestach navrhnutých ako schválené miesta kontroly.
   2.   Postup uvedený v odseku 1 naznačí, že ak sa kontroly majú vykonať na schválenom mieste kontroly, každý žiadateľ sa obráti na príslušné úradné orgány, ktoré sú zodpovedné za vykonávanie takýchto kontrol a požiada ich, aby sa kontroly vykonali na miestach uvedených v žiadosti.
   3.   Žiadosť obsahuje technickú časť s informáciami potrebnými na hodnotenie vhodnosti miest navrhovaných ako schválené miesta kontroly a zahŕňa najmä:

               a)

               informácie týkajúce sa príslušných produktov, ktoré majú byť dovezené, a miest, na ktorých sa dovezené príslušné produkty budú skladovať alebo kde budú uložené až dovtedy, kým nebudú známe konečné výsledky kontrol, a najmä ako sa zabezpečí oddelenie uvedené v článku 1 ods. 3 písm. e), a

               b)

               tam, kde je to vhodné, ak sú príslušné produkty určené osobe, ktorej bol udelený status „oprávnený príjemca“ a spĺňajú podmienky stanovené v článku 406 nariadenia Komisie (EHS) č. 2454/93 (2), alebo ak príslušné miesta podliehajú schváleniu, ako je uvedené v článku 497 uvedeného nariadenia, o čom existuje náležitý dôkaz.

         4.   Členské štáty zabezpečia, aby bola žiadosť uvedená v odseku 2 zaevidovaná a aby úradné organy:

               a)

               preskúmali informácie uvedené v žiadosti;

               b)

               zhodnotili vhodnosť vykonávania kontrol na navrhnutých miestach kontroly, ktoré by mali spĺňať minimálne požiadavky, čo sú aspoň požiadavky uvedené v odseku 3 písm. b) a c) prílohy k smernici Komisie 98/22/ES (3) alebo akékoľvek ďalšie požiadavky, ktoré môže vyžadovať členský štát nediskriminačným spôsobom, a ktoré sú vzhľadom na vykonanie účinných kontrol odôvodnené.

               c)

               odpovedali žiadateľovi buď:

                           i)

                           uvedením, že žiadosť je prijateľná a že príslušné miesta sú označené ako schválené miesta kontroly; alebo

                           ii)

                           uvedením, že žiadosť je neprijateľná a aké sú na to dôvody.

         5.   Členské štáty vedú aktualizovaný zoznam schválených miest kontroly a na požiadanie ho poskytujú Komisii a iným členským štátom.
   6.   Členské štáty zabezpečia, aby zodpovedné úradné orgány prijali potrebné opatrenia, ak sa zistí, že existujú prekážky týkajúce sa riadneho fungovania vykonávania kontrol na schválených miestach kontroly, ktoré sa nachádzajú na ich území.
   Členské štáty oznámia Komisii a príslušným členským štátom všetky prípady, pri ktorých došlo k nedodržaniu podmienok, ktoré sa uplatňujú na schválené miesto kontroly.
   Článok 3
   Členské štáty zabezpečia, aby dovozca zásielok, pre ktoré sa rozhodlo, že ich kontrola sa môže vykonávať na schválenom mieste kontroly, podliehal nasledujúcim záväzkom, bez toho, aby boli dotknuté záväzky stanovené v smernici Komisie 92/90/EHS (4):

               a)

               dovozca oznámi v dostatočnom predstihu dovoz príslušných produktov zodpovednému úradnému orgánu miesta určenia. Toto oznámenie obsahuje najmä:

                           i)

                           názov, adresu a lokalitu schváleného miesta kontroly;

                           ii)

                           plánovaný dátum a čas dovozu príslušných produktov na schválené miesto kontroly;

                           iii)

                           ak je k dispozícii, individuálne sériové číslo Fytosanitárneho dokumentu o pohybe zásielky uvedeného v článku 1 ods. 3 písm. c);

                           iv)

                           ak je k dispozícii, dátum a miesto vystavenia Fytosanitárneho dokumentu o pohybe zásielky uvedeného v článku 1 ods. 3 písm. c);

                           v)

                           meno, adresu a úradné registračné číslo dovozcu;

                           vi)

                           referenčné číslo fytosanitárneho osvedčenia a/alebo fytosanitárneho osvedčenia pre opätovný vývoz, alebo akýkoľvek iný požadovaný fytosanitárny dokument.

               b)

               dovozca oznámi príslušnému úradnému orgánu miesta určenia akékoľvek zmeny týkajúce sa informácií poskytnutých v súlade s pododsekom a).

         Článok 4
   Členské štáty zabezpečia, aby kontroly príslušných produktov, vykonané na schválenom mieste kontroly, spĺňali minimálne podmienky, teda spĺňali aspoň podmienky stanovené v odseku 1, odseku 2 a v písmene a) odseku 3 prílohy k smernici Komisie 98/22/ES, alebo akékoľvek ďalšie požiadavky, ktoré môže vyžadovať členský štát nediskriminačným spôsobom, a ktoré sú odôvodnené vzhľadom na vykonanie účinných kontrol.
   Článok 5
   Členské štáty môžu stanoviť dodatočné požiadavky, ktoré pokladajú za potrebné na označenie navrhovaného miesta ako schváleného miesto kontroly.
   Článok 6
   1.   Členské štáty zabezpečia spoluprácu, tam, kde je to vhodné, medzi:

               a)

               úradným orgánom miesta vstupu a úradným orgánom miesta určenia;
               a

               b)

               úradným orgánom miesta vstupu a colným úradom miesta vstupu;
               a

               c)

               úradným orgánom miesta určenia a colným úradom miesta určenia;
               a

               d)

               úradným orgánom miesta vstupu a colným úradom miesta určenia

         na základe výmeny príslušných informácií o rastlinách, rastlinných produktoch a iných predmetoch určených na dovoz, ich obaloch a spôsoboch prepravy písomnou alebo elektronickou formou, pričom sa použije Fytosanitárny dokument o pohybe zásielky uvedený v článku 1 ods. 3 písm. c).
   2.   Ak sa miesto vstupu príslušných produktov do Spoločenstva a schválené miesto kontrol nachádzajú v rozdielnych členských štátoch, zásielka môže byť poslaná na schválené miesto kontroly, a môžu sa tam vykonať kontroly na základe dohody medzi zodpovednými úradnými orgánmi príslušných členských štátov. O dohode medzi zodpovednými úradnými orgánmi príslušných členských štátov sa urobí záznam do Fytosanitárneho dokumentu o pohybe zásielky.
   3.   Po tom, čo boli produkty skontrolované na schválenom mieste kontroly, úradný orgán miesta určenia osvedčí vo Fytosanitárnom dokumente o pohybe zásielky, že príslušné fytosanitárne kontroly a kontroly zhody uvedené v článku 13a ods. 1 písm. b) body ii) a iii) smernice 2000/29/ES boli vykonané, pričom použije úradnú pečiatku a uvedie dátum. Konečný výsledok týchto kontrol sa zapíše do políčka „Rozhodnutie“. Toto ustanovenie sa uplatňuje mutatis mutandis, ak boli splnené aj kontroly dokladov uvedené v článku 13c ods. 2 písm. a) smernice 2000/29/ES.
   4.   Ak je výsledkom kontrol uvedených v odseku 3 „Uvoľnenie“ zásielka sa spolu s jej Fytosanitárnym dokumentom o pohybe zásielky predloží colným orgánom zodpovedným za oblasť, v ktorej sa nachádza „schválené miesto kontroly“, aby sa zásielka podrobila príslušnému colnému postupu uvedenému v článku 13 ods. 1 smernice 2000/29/ES. Fytosanitárny dokument o pohybe zásielky už zásielku nebude musieť sprevádzať. Tento dokument, alebo jeho kópiu, archivuje úradný orgán miesta určenia po dobu aspoň jedného roka.
   5.   Ak výsledok kontrol, uvedených v odseku 3, zaväzuje k preprave príslušných produktov v rámci Spoločenstva na miesto určenia mimo Spoločenstva, tieto zostávajú pod colným dozorom až do opätovného vývozu produktov.
   Článok 7
   Táto smernica sa prehodnotí najneskôr do 1. januára 2007.
   Článok 8
   1.   Členské štáty prijmú a uverejnia najneskôr do 31. decembra 2004 zákony, iné právne predpisy a správne opatrenia potrebné na dosiahnutie súladu s touto smernicou. Okamžite oznámia Komisii znenie týchto ustanovení a korelačnú tabuľku takýchto ustanovení a tejto smernice.
   Tieto ustanovenia sa uplatňujú od 1. januára 2005.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Členské štáty určia, ako sa takýto odkaz vykoná.
   2.   Členské štáty oznámia Komisii znenie základných ustanovení vnútroštátneho práva, ktoré prijmú v oblasti upravenej touto smernicou.
   Článok 9
   Táto smernica nadobúda účinnosť dvadsiaty deň nasledujúci po jej uverejnení v Úradnom vestníku Európskej Únie.
   Článok 10
   Táto smernica je adresovaná členským štátom.

      V Bruseli 7. októbra 2004

            Za Komisiu

         David BYRNE

            člen Komisie

      (1)  Ú. v. ES L 169, 10.7.2000, s. 1. Smernica naposledy zmenená a doplnená smernicou Komisie 2004/70/ES (Ú. v. EÚ L 127, 29.4.2004, s. 97).

      (2)  Ú. v. ES L 253, 11.10.1993, s. 1. Nariadenie naposledy zmenené a doplnené nariadením (ES) č. 2286/2003 (Ú. v. EÚ L 343, 31.12.2003, s. 1).

      (3)  Ú. v. ES L 126, 28.4.1998, s. 26.

      (4)  Ú. v. ES L 344, 26.11.1992, s. 38.

      PRÍLOHA